(55) (وازیان لێ بهێنه) با ناشوکرو سوپاس ناپه‌رێز بن له به‌رامبه‌ر ئه‌و هه‌موو به‌خشش و نازو نیعمه‌تانه‌وه که پێمان به‌خشیوون، با جارێ ڕابوێرن ئینجا له ئاینده‌دا ده‌زانن چیتان به‌سه‌ر دێت!!\n(56) خوا نه‌ناسان، هه‌ندێك له‌و شتانه‌ی که ئێمه پێمان به‌خشیوون، داده‌نێن و بڕیار ده‌ده‌ن بۆ ئه‌وانه‌ی که نه‌زان و نه‌فام و بێ ده‌سه‌ڵاتن (که بته‌کانن)، سوێند به خوا بێگومان پرسیارتان لێده‌کرێت ده‌رباره‌ی هه‌موو ئه‌و درۆو پڕو پاگه‌نده‌یه‌ی که هه‌ڵتان ده‌به‌ست.\n(57) ئه‌و نه‌فامانه کچان ده‌ده‌نه پاڵ خوا (گوایه فریشته‌کان کچی خوان)، پاکی و بێگه‌ردی شایسته‌ی ئه‌و زاته‌یه هیچ پێویستیه‌کی به کچ و کوڕ نیه له کاتێکدا بۆ خۆیان حه‌ز به‌چی ده‌که‌ن ئه‌وه بۆ خۆیان داده‌نێن!!\n(58) خۆ ئه‌گه‌ر مژده‌ی بوونی کچ بدرێت به یه‌کێك له‌و نه‌فامانه، ڕووی گرژو تاڵ ده‌بێت و ڕه‌ش داده‌گیرسێت و سینه‌ی پڕ ده‌بێت له خه‌م و په‌ژاره...\n(59) له داخ و خه‌فه‌تی ئه‌و مژده ناخۆشه، خۆی ده‌شارێته‌وه له خه‌ڵکی و به‌ته‌نها (بیر ده‌کاته‌وه): ئایا بیهێڵێته‌وه به زه‌لیلی و سووکی و بێ نرخی، یاخود زینده به‌چاڵی بکات و بیخاته توێی خاکه‌وه، ئاگاداربن؟! ئای که چه‌نده خراپه ئه‌و بڕیاره‌ی که ده‌یده‌ن!! (وه‌چه‌و نه‌وه‌ی خۆیان زینده به‌چاڵ ده‌که‌ن).\n(60) سیفه‌ت و ناونیشانی ناشرین و نزم و خراپ شایسته‌ی ئه‌وانه‌یه که باوه‌ڕ به قیامه‌ت ناکه‌ن، خوای په‌روه‌ردگاریش خاوه‌نی هه‌موو سیفاتی به‌رزو بڵندو پیرۆزه‌و ئه‌و زاته هه‌ر خۆیشی باڵاده‌ست و دانایه.\n(61) خۆ ئه‌گه‌ر خوا خه‌ڵکی له‌ناو ببات و بیانپێچێته‌وه به‌هۆی سته‌میانه‌وه (ئه‌وه‌نده گوناهو تاوان زۆره) زینده‌وه‌ر له‌سه‌ر زه‌ویدا نایه‌ڵێت (یه‌عنی هه‌ر زه‌وی خاپوور ده‌کات به‌هه‌موو گیانله‌به‌رانه‌وه، به‌ڵام ئه‌و خوایه ئارامی و خۆگریی بێ سنووره) له‌به‌ر ئه‌وه تا کاتێکی دیاری کراو مۆڵه‌تی ئه‌و خه‌ڵکه ده‌دات و دوایان ده‌خات، جا کاتێك کاته دیاری کراوه‌که‌یان هات، نه‌تاوێك دوا ده‌که‌ون، نه‌تاوێك پێشیش ده‌که‌ون (به‌ڵکو له چرکه‌ی دیاری کراوی خۆیدا له‌ناو ده‌برێن).\n(62) خوا نه‌ناسان ئه‌وه‌ی بۆ خۆیان پێیان خۆش نیه‌و نایانه‌وێت بۆ خوای بڕیار ده‌ده‌ن، (گوایه فریشته‌کان کچن و کچی خوایشن) و له کاتێکدا زمانیان باس و خواسی درۆ ده‌کات که بێگومان به‌نیازن له‌و دنیاش به‌هه‌شت و خۆشی بۆ ئه‌وان بێت، شتێکی ڕاسته‌و گومانی تێدانیه ئاگری دۆزه‌خ بۆ ئه‌وانه و به‌ڕاستی به‌په‌له فڕێ ده‌درێنه ناوی و فه‌رامۆش ده‌کرێن.\n(63) سوێند به خوا پێش تۆ بۆ گه‌ل و قه‌ومه‌کانی تریش پێغه‌مبه‌رانمان ڕه‌وانه کردووه، به‌ڵام شه‌یتان کارو کرده‌وه‌ی (نادروست و هه‌ڵه‌یانی) بۆ ڕازاندوونه‌ته‌وه، ئه‌مڕۆ له دنیادا هه‌ر ئه‌و پشتیوانیانه و سزای به‌ئێش بۆ ئه‌و جۆره قه‌وم و که‌سه نا له‌بارو ناحاڵیانه ئاماده کراوه.\n(64) ئێمه ئه‌م قورئانه‌مانه‌مان دانه‌به‌زاندووه‌ته سه‌ر تۆ ته‌نها بۆ ئه‌وه نه‌بێت که هه‌رچی ئه‌و خه‌ڵکه کێشه‌ی له‌سه‌ر هه‌یه (له بابه‌ته‌کانی دنیاو دین) بۆیان ڕوون بکه‌ینه‌وه و بیکه‌ینه هۆی هیدایه‌ت و ڕه‌حمه‌تیش بۆ ئه‌و که‌سانه‌ی که ئیمان و باوه‌ڕ ده‌هێنن.


ئافره‌تی سه‌رنج ڕاكێش ڕێژه‌ی هۆرمۆنی “كۆرتیزۆڵ”پیاوبه‌رزده‌کاته‌وه\nئافره‌تی سه‌رنج ڕاكێش ڕێژه‌ی هۆرمۆنی “كۆرتیزۆڵ”پیاوبه‌رزده‌کاته‌وه\nڕۆژنامه‌ی (ده‌یلی ته‌له‌گراف) ی بریتانی ڕایگه‌یاند زانكۆی ڤالانسیای ئیسپانی لێكۆڵینه‌وه‌یه‌كی نوێی بلاَوكردۆته‌وه و لێكۆڵینه‌وه‌كه ده‌ریخستووه مانه‌وه‌ی پیاو بۆ ماوه‌ی 5 خوله‌ك به‌ته‌نها له‌گه‌ڵ ئافره‌تێكی سه‌رنجڕاكێشدا ڕێژه‌ی هۆرمۆنی “كۆرتیزۆڵ” له خوێنیدا به‌رزده‌بێته‌وه.\nڕۆژنامه‌كه ڕونیكردۆته‌وه كۆرتیزۆڵ هۆرمۆنی هیلاكیه له له‌شدا و ئاماژه‌یكردووه به‌وه‌ی له‌ش له‌حاڵه‌ته‌كانی هیلاكبوونی جه‌سته‌یی و ده‌روونی به‌رهه‌می دێنێت و به‌رزبونه‌وه‌ی ڕێژه‌ی ئه‌م هۆرمۆنه پێده‌چێت ببێته هۆی توشبوون به نه‌خۆشیه‌كانی دڵ.\nلێكۆڵه‌ران تاقیكردنه‌وه‌یه‌كیان له‌سه‌ر 84 پیاو كردووه و له تاقیكردنه‌وه‌كه‌دا داوایانلێكراوه له ژوورێكدا دابنیشن و ،لوغزی یاری “سودوكۆ” چاره‌سه‌ربكه‌ن له‌كاتێكدا له ژووه‌ره‌كه‌دا پیاوێك و ئافره‌تێكی لێبێت. تاقیكردنه‌وه‌كه ده‌ریخستووه كه له‌كاتێكدا ئافره‌ته‌كه ژووره‌كه به‌جێده‌هێڵێت و دوو پیاوه‌كه له‌ژووره‌كه‌دا ده‌میننه‌وه ڕێژه‌ی هۆرمۆنی كۆرتیزۆڵ لای ئه‌و پیاوه خۆبه‌خشه‌ی تاقیكردنه‌وه‌كه‌ی له‌سه‌ر ده‌كرێت به‌رزنه‌بۆته‌وه، به‌لاَم كاتێ به‌ته‌نیا له‌گه‌ڵ ئافره‌ته نامۆكه‌دا به‌جێده‌هێڵرێن ڕێژه‌ی هۆرمۆنی كۆرتیزۆڵ لای پیاوه‌كه به‌رزبۆته‌وه.\nلێكۆڵه‌ران ده‌ڵێن:” سه‌ره‌ڕای ئه‌وه‌ی هه‌ندێك پیاو له ئافره‌تانی سه‌رنجڕاكێش دوورده‌كه‌ونه‌وه چونكه ئافره‌تان پێیان وایه له پیاوان باشترن، ئه‌م كاردانه‌وه هۆرمۆنیه له‌لای زۆربه‌ی پیاوان تۆماركراوه”.\nهه‌روه‌ها لێكۆڵه‌ران ده‌ڵێن:” ئه‌م لێكۆڵینه‌وه‌یه ده‌ریخستووه كه ڕێژه‌ی كۆرتیزۆڵ دوای مانه‌وه‌ی 5 خوله‌ك له‌گه‌ڵ ئافره‌تێكی گه‌نج و جواندا به‌رزده‌بێته‌وه”.\nجێگای ئاماژه‌یه هۆرمۆنی كۆرتیزۆڵ سوودیشی هه‌یه ئه‌گه‌ر به ڕێژه‌ی كه‌م له‌له‌شدا هه‌بێت چونكه یارمه‌تیده‌ره بۆ مانه‌وه به ئاگایی ، به‌ڵام به‌رزبونه‌وه‌ی ڕێژه‌ی ئه‌م هۆرمۆنه به‌شێوه‌یه‌كی درێژخایه‌ن ده‌توانێت زیان به‌له‌ش بگه‌یه‌نێت و ببێته‌هۆی نه‌خۆشیه‌كانی دڵ و شه‌كره و به‌رزبونه‌وه‌ی په‌ستانی خوێن و ته‌نانه‌ت په‌ككه‌وتنی سێكسی


پێویستە یارمەتی فەرمانبەران بدەین نەك بیانكوژین\n23/05/2020 762 جار خوێندراوه‌ته‌وه\nنووسینی: پۆل كریگمان\nوەرگێڕانی: لوقمان غەفوور\nئەوەندەی من بزانم، زۆربەی ئەپیدیمیالیجستەكان (زانایانی پەتازانی) ئەترسن لەوەی هانی ئەمریكییەكان بدەن بۆ سەرلەنوێ كردنەوەی بازاڕ، و خۆدەربازكردن لە دوركەوتنەوەی كۆمەڵایەتی (سوشیال دستانس) كە یارمەتیدەرە بۆ كۆنترۆڵكردنی كۆرۆنا ڤایرۆس.\nئێمە ئەزانین پێویستە كردنەوەی بازاڕ بە سەلامەتی بێت، ئەویش: بە دابەزینی ئاستی ڤایرۆسەكە، زۆرترین پشكنین، توانای هێوركردنەوە بەخێرایی و گەیشتن بە جیاكردنەوەی كەیسە نوێیەكانی كرۆنا ڤایرۆس. بەڵام تائێستا ئەمانە لەلای ئێمە بوونی نییە.\nلەراستیدا، دەشێت زانایانی پەتازانی هەڵەبكەن، بەڵام لە هەموو قۆناغێكی ئەم قەیرانە ئەوان لەسەر هەقن. لەكاتێكدا پێشبینییە خێراكان لەبارەی پەتاكەوە ئەوە ئەسەلمێنن كە سیاسییەكان و بەدواداچوونەكانیان بۆ پەتاكە تەواو هەڵەیە.\nدووبارە، ئەگەر شارەزایان لەسەر هەقیش بن ئەوا كردنەوەی بازاڕ و شكاندنی كۆرەنتینەی پێشوەخت دەشێت ببێتە هۆی مردنی هەزاران كەس و هەتا لەرووی ئابوورییەوە ئەنجامێكی پێچەوانەی هەبێت كە شەپۆلی دووەمی پەتاكە وامانلێدەكات بە ناچاری بگەڕێینەوە بۆ داخستنی یەكجارەكی.\nكەواتە هاندان بۆ كردنەوەی بازاڕ لە كوێوە دێت؟\nهەندێكی لە شێتێتی باڵی راستڕەوەكانەوە، دێت. تەنیا كەمینەیەكی كەم لە ئەمریكییەكان پێیانوایە ئازادی هەقی ئەوەی هەیە كە مەترسی رووبەڕووی خەڵكانی دیكە بكەیتەوە(كە ئەمەش لە گەرمەی پەتاكە رویدا، كاتێك گروپی گەورەی خەڵك گردبوونەوە و نارەزاییان دەربڕی)، كە دروشمیان، ئەمریكی دەمامك نابەستێت، یاخود دەمامك كاری پیاوانە نییە، یان هەرشتێكی تری وەك كۆرۆنا ڤایرۆس چاوبەستكردنێكە لیبرالەكان دروستیانكردووە، بەڵام ئەم كەمینەیە كاریگەری گەورەیان لەناوخۆی حزبی كۆمارییەكاندا، دروستكردووە.\nهەندێكی تری، لەهەوەسی سەرۆك دۆناڵد ترەمپ-ەوە سەرچاوەی گرتووە بۆ بازاڕی پشكەكان. بەپێی ئەوەی دەوترێت، سەرەتاكانی رەتكردنەوەی خۆئامادەكردن بۆ پەتاكە، پەرچەكردارێكی نائارام هەبوو كە دانبرێت بە هەڕەشە لەسەر "ترس لە بازاڕ". بەهەمانشێوە، هاندانی كردنەوەی بازاڕ دەشێت پەرچەكرداری بیروباوەڕێك بێت كە بۆ بازاڕ واچاكترە، بگەڕێینەوە بۆ ژیانی سروشتی، هەتا ئەگەر زۆرترین خەڵكیش بمرێت.\nهەروەها، شتێك كە هەمیشە گوێم لێدەبێت ئەوەیە، كە ئێمە پێویستە لە پێناو كرێكار و فەرمانبەر و هەژاراندا، بازاڕ بكەینەوە، كە ئەوان پێویستیان بەوەیە دەست بە وەدەستهێنانی كرێی كاركردنەكانیان بكەنەوە و جارێكی دیكە خواردنی نانی سەرمێزی خێزانەكانیان دابینبكەن. جا بەڕاستی ئەمە ئەرگومێنتێكی زۆر خراپ و بێمانایە.\nسەبارەت بە ئەمریكا، تا ئەوپەڕی لە توانادا هەیە پارێزگاری لە كرێكار و فەرمانبەران بكات كە لەكاركەوتوون بەهۆی داخستی بازاڕەوە، تا رووداوی ئابووی ناخۆش روونەدات. هەروەك جیرۆم پاوڵ سەرۆكی ئەنجومەنی یەدەكی فیدرالی لە چاوپێكەوتنێكی تەلەفیزیۆتیدا، وتی: "ئێمە ئەتوانین و پێویستە بەردەوام بین لەسەر سیاسەتی (پێویستە كرێكاران و فەرمانبەران لەماڵەكانیان بمێننەوە)، بەردەوامبین لەسەر دابینكردنی كرێكانیان و پارێزگاریكردن لە خێزانە چەوساوەكانی كۆمەڵگە".\nتا رادەیەك هەقیقەتێكی سەرسوڕهێنەر هەیە، كە بەراستی زۆر لەوە زیاترمان بۆ كرێكار و فەرمانبەران، پێدەكرێت. یاسای چاودێری (Cares Act) كە پرۆژە یاسای فریاگوزاری رووداوەكانە و 2 تریلیۆن دۆلار لەخۆدەگرێت و لەكۆتایی مانگی مارچ دەركراوە، وایكردووە پارەیەكی زۆر بەردەست بێت بۆ هاوكاری بێكاریی و دەستكراوەیی لەو هاوكارییانە. سوودەكانی ئەم یاسا بەرفراوانە، بەشێوەیەكی بەرچاو وایكردووە ئەبێت ئەوە بكرێت كە پێویستە.\nئەوە راستە كاتێك لە مانگی ئادار داوای هاوكاریكردنی مادیی بۆ بێكاری دەستی پێكرد، زۆر بوو، نووسینگەكانی بێكاری زۆر قەرەباڵغ بوون، بەشێوەیەك ژمارەیەكی زۆر لە ئەمریكییەكان شایستەی ئەوەبوون كە ئەو هاوكارییەیان چنگكەوێت، بەڵام بە ئاسانی دەستگیریان نەدەبوو. هەتا ئێستاش ژمارەیەك لە خێزانەكان چنگیان نەكەوتووە كە پێویست بوو بەدەستیان بگات. لەگەڵ ئەوەی لێكۆڵینەوەیەكی پەیمانگای برۆكینگس ئاماژەی بەوەدا كە لەمانگی ئەپرل-دا نوسینگەی یارمەتییە داراییەكانی بێكاری قەرەبووی نزیكەی نیوەی كرێی لەدەستچووی كارمەندان و كرێكارانی كردووە، بەبەراورد لەگەڵ ئەژمێری پێشوویان.\nهەروەها تارادەیەك "تێكڕای خستنەبری" بەشێوەیەكی بەرچاو زیادیكردووە، لەم هەفتانەی دوایدا نوسینگەی بێكاری بەشێوەیەكی تەدریجی دەستیكرد بە تۆماركردنی ناوی ئەوانەی دواكەوتوون، بۆیە هاوكارییە ماددیەكان گەیشتە ئاستێكی بەرز بۆ ئەوانەی بێكاربوون. لەهەمانكاتدا بەڵگەی باوەڕپێكراو ئاماژە بەوەدەدات، نزیكەی مانگێكە، بازاڕی كاركردن تا رادەیەك ئارامی بەخۆیەوە دیوە.\nكەواتە ئەم قۆناغە گرەوێكی باشە، وێرای ئەوەی زۆربەمان تووشی زیان نەبووین لە هەقدەستی كارەكانمان بەهۆی كۆرەنتینە، بەڵام لەبەرامبەردا بەزیادەوە هاوكاری حكومەت كراوین. تارادەیەك ئەم چیرۆكە سەركەوتووە بڵاونەكرایەوە، زۆربەی میدیاكان فۆكسیان خستەسەر بەشەكانی تری یاسای چاودێری (Cares Act) تایبەت بە پاڵپشتی كۆمپانیا بچوكەكان. هەروەها دوای سەرەتایەكی شێواو شپرز، هاوكارییەكی باشی كرێكاران و فەرمانبەرانی ئەمریكا كراوە كە پێویستە ئەمەش بگەڕێنینەوە بۆ هەوڵی دیموكراتەكان كە سووربوون لەسەر ئەم هاوكارییانە كە بەشێكە لەو گوژمە پارەیە.\nمن وایدەبینم كە سەركەوتنی هاوكاریی بێكاران یارمەتیدەرە بۆ راڤەكردنێكی روخساری سەرەكی سیاسەتی كردنەوەی بازاڕ، بەتایبەتی، ئەو مەتەڵەی كە كۆتایی بەو بەربەستانە دەهێنێت كە لە ئیشكەرەكانەوە سەرچاوەی نەگرتووە. هەرچەندە لەدەستچوونی كار بەچڕوپڕی لەنێو ئەو كرێكار و فەرمانبەرانەدایە كە كرێكانیان كەمە، بەڵام راپرسییەكان ئاماژە بەوەدەدەن كە پێداگری لەسەر كردنەوەی بازاڕ تا ڕادەیەكی بەربڵاو لەنێو كۆمارییەكاندایە زۆرترە كە ئاستی بژێوییان بەرزترە.\nكەواتە ئێمە هەستاوین بەتەواوكردنی كارێكی زۆر باشتر لەوەی بڕواموایە زۆربەی خەڵك دركی پێدەكەن كە پارێزگاریكردنی كرێكارە ئەمریكییەكانە لەكاتی داخستنی بازاڕدا. بەدڵنیایی، بەتەواوی سەركەوتوو نەبووین، بەتایبەتی هەفتەكانی یەكەم، زۆر ئاستەنگی هەبوو. لەگەڵ ئەوەی ناخۆشییەكان زۆر كەمتر بوون لەوەی كە پێشبینی دەكرا كە تێكڕای بێكاری بگاتە 20%. بەڵام هاوكاریی بێكاران كە ئێجگار بەكەڵكە، لە 31ی جولای كۆتایی دێت. ئەبێت ئەوەش بە ترس وەرگرین.\nدوای هەموو ئەمانە، واماندانا، كە زانایانی پەتازانی لەسەر هەقن و كردنەوەی بازاڕی پێشوەخت وادەكات كە دووەم شەپۆلی نەخۆشییەكە بڵاودەبێتەوە، و لەوكاتەدا بۆ دووەمجار پێویستمان بەداخستنی بازاڕ دەبێت. بەڵام هەموو بەڵگەكان ئاماژەدەدەن بەوەی كە كۆمارییەكان بەتەواوی دژی هەموو ئەو هاوكارییە مادییانەن كە بۆ كرێكاران دابینكراوە. ئەوەی ئەوان دەیانەوێت، لەبری ئەوە، یاسایەك هەبێت كە پارێزگاری لە بەرپرسیارێتی كۆمپانیاكان بكات، ئەگەر فەرمانبەرێك نەخۆش كەوت. یان ئەیانەوێت ئەمریكییەكان ناچاربن كە بگەڕێنەوە سەر كارەكانیان هەتا ئەگەر بشمرن.\nسەرچاوە: رۆژنامەی (زە نیویۆرك تایمز)


بڕى زیاتر لە (یەک) تەن جگەرى مرشکى ئێرانى دەستى بەسەردا دەگیرێت\nلەدرێژەى کاروچالاکى و ڕێگریکردن و بەمەبەستى پاراستنى تەندروستى هاونیشتمانیانى هەرێمى کوردستان لەلایەن بنکەى (یاریدەدەرێتى ئاسایشى باشماخ) هەر لەماوەى هەفتەى ڕابردوودا توانیویانە دەستبگرن بەسەر بڕى (١٠٠٠)کگم جگەرى مریشکى ئێرانى و دواتر لەلایەن تیمێکى بەڕێوەبەرایەتى کۆمەڵگاى دەروازەى نێودەوڵەتى باشماخەوە لەناوبرا.\nشایەنى ئاماژەیە هەندێک قاچاخچى چاوچنۆک و کەسانى هەل پەرست هەندێک جار هەوڵدەدەن کە کەرەستە و کاڵاى نەشیا و نا تەندروست هاوردەى هەرێم بکەن، بەڵام خۆشبەختانە لەلایەن سەرجەم کارمەندانى فەرمانگە جیاجاکانى کۆمەڵگاى باشماخەوە ڕێگرى لەو هەوڵە نامرۆڤانەیە دەکرێت و بەشێوەیەکى بەرپرسانە فەرمانبەرانى کۆمەڵگا بە ئەرکەکانى خۆیان هەڵدەستن و لەپاش دەستگیرکردنى بارە قاچاخەکە کەسانى سەرپێچى کاریش ڕوبەڕوى یاسا دەکرێنەوە.\nدەستخۆشى بۆ کارمەندانى (یاریدەدەرێتى ئاسایشى باشماخ)و سەرجەم فەرمانگە جیاجیاکانى کۆمەڵگاى باشماخ کە بەردەوام لەهەوڵ و ماندووبوندان و شەوڕۆژیان خستۆتە سەریەک بەمەبەستى پاراستنى تەندروستى و هاونشتمانیان.\n+98(0)918 668 4199 - +964(0)751 197 5675 [email protected] له‌سه‌رهێڵ : 178


���ڵ�λ�ã�ag��Ѷ������|��ҳ ??>?? ������Ѷ??>??��ѧ����??>??��ѧ�ж�̬??>??�㶫ʡ����ԺУ3D��ӡ����Ӧ��רҵ�������ֻ�����Ժ¡���ٿ�\n��/��С�� ͼ/��ǿ ��С��


حكومەتی پشت بە داهاتی نەوت نابەستێت – Knwe.org\nسەرەکی » ئابووری » حكومەتی پشت بە داهاتی نەوت نابەستێت\nحكومەتی پشت بە داهاتی نەوت نابەستێت\nحكومەتی عیراق بەنیازە لە داهاتوودا و بەشێوەیەكی سەرەكی پشت بە داهاتی نەوت نەبەستێت، پارێزگاری بانكی ناوەندیی عیراقیش پێشبینیكرد پاش 30 ساڵی تر، بەڕێژەی (15%) پشت بە داهاتی نەوت ببەسترێت و حكومەت پلانی ئابووریی نوێی لەبەردەستدایە بۆ ئەوەی لە داهاتوویەكی نزیكدا جێبەجێی بكات.\nلەماوەی 30 ساڵی داهاتوودا\nبانكی ناوەندیی عیراق ئاشكرایكرد: عیراق بەنیازە لە داهاتوودا بەشێوەیەكی سەرەكی پشت بە داهاتی نەوت نەبەستێت و لەڕووی ئابوورییەوە پلانی نوێ دابڕێژێت.\nلەمیانی بەڕێوەچوونی كۆنگرەی بانكی نێودەوڵەتی لەژێر دروشمی «رۆڵی بانكی ناوەندی لە بەدیهێنانی سەقامگیریی ئابووری و دارایی»، عەلی عەلاق پارێزگاری بانكی ناوەندیی عیراق رایگەیاند: چەند ئاماژەیەكی روون و ئاشكرا لە ئارادایە بۆئەوەی لە داهاتوودا عیراق لەڕووی داهاتەوە تەنها پشت بە هەناردەكردنی نەوت نەبەستێت.\nوتیشی: «لە داهاتوودا و بەشێوەی قۆناغ بەقۆناغ پشتبەستن بە داهاتی نەوت كەمدەكەینەوە، بەجۆرێك لەماوەی 30 ساڵی داهاتوودا، عیراق بەڕێژەی (15%) پشت بە داهاتی نەوت ببەستێت».\nزەمینەیەكی لەبار بۆ وەبەرهێنان\nپارێزگاری بانكی ناوەندیی عیراق لەدرێژەی وتەكەیدا روونیشیكردەوە: لە قۆناغی داهاتوودا، عیراق گەورەترین پڕۆسەی وەبەرهێنان بەخۆیەوە دەبینێت و حكومەت سوورە لەسەر سازكردنی زەمینەیەكی لەبار بۆ وەبەرهێنان لەم وڵاتەدا، پشتبەستن بەیەك سەرچاوەی داهات لە بودجەی گشتیی دەوڵەتدا، عیراق رووبەڕووی ئاستەنگ دەكاتەوە و لەو سۆنگەیەشەوە عیراق هەوڵدەدات سوود لە نەوت وەرنەگرێت وەك تاكە سەرچاوەی داهات.\nهاوكاریی بەغدا بكەن\nلێدوانەكانی پارێزگاری بانكی ناوەندیی عیراق لەكاتێكدایە، كە لەماوەی رابردوودا، حەیدەر عەبادی سەرۆك وەزیرانی عیراق رایگەیاندبوو: عیراق لەدوای قۆناغی یەكلاییكردنەوەی جەنگی دژی تیرۆریستانی داعش، كار بۆ بەهێزكردنی ئابووری دەكات، بۆ ئەوەی لە داهاتوودا چیتر پشت بە داهاتی نەوت نەبەستێت.\nوتیشی: «بۆ ئەو مەبەستە، حكومەت هەنگاوی جددی ناوە و داواش لە كۆمەڵگای نێودەوڵەتی و وڵاتانی پیشەسازیی كراوە، هاوكاریی بەغدا بكەن لە پلانە نوێیەكەیدا».


ئەنجومەنی وەزیران دابینکردنی نەوتی سپی و بەنزین تاوتوێ دەکات – Politic Press\nئەنجومەنی وەزیران دابینکردنی نەوتی سپی و بەنزین تاوتوێ دەکات\nئەمڕۆ چوارشەممە، ئەنجومەنی وەزیرانی هەرێمی کوردستان کۆدەبێتەوە و ڕاپۆرتی وەزارەتی سامانە سروشتییەکان تایبەت بە جێبەجێکردنی بڕیاری ئەنجومەنی وەزیران بۆ دابینکردنی نەوتی سپی و بەنزین بە هەماهەنگی وەزارەتی نەوتی عێراقی فیدڕاڵ دەخاتەڕوو.\nفەرمانگەی میدیا و زانیاری بەرنامەی کاری کۆبوونەوەی ئەمڕۆی ئەنجومەنی وەزیرانی هەرێمی بڵاوکردەوە، کە بڕیارە بە سەرۆکایەتی مەسرور بارزانی سەرۆکی حکومەت و بە ئامادەبوونی قوباد تاڵەبانی، جێگری سەرۆکی حکومەت بەڕێوەبچێت.\nلە کۆبوونەوەکەدا ئەم بابەتانەی خوارەوە دەخرێنە بەر باس و گفتوگۆ:\nیەکەم: پەیامی ئەنجومەنی وەزیران بە بۆنەی کۆتاییهاتنی پڕۆسەی دەنگدان بۆ ئەنجومەنی نوێنەرانی عێراق و سوپاسی هاوڵاتییانی هەرێمی کوردستان و ناوچە کوردستانییەکانی دەرەوەی هەرێم بۆ بەشداریکردنیان لە پڕۆسەکە، و سوپاسی پێشمەرگە و هێزەکانی ناوخۆ لە دابینکردنی کەشێکی ئارام بۆ دەنگدان، و پەیامی ئەنجومەنی وەزیران بۆ یەکڕیزی و یەکهەڵوێستی لە پێناوی بەهێزکردنی پێگەی هەرێمی کوردستان لە بەغدا دوور لە ململانێی ناوخۆیی بە ئاڕاستەی داکۆکی لە مافە دەستوورییەکان.\nدووەم: خستنەڕووی ڕاپۆرتی وەزارەتی سامانە سروشتییەکان تایبەت بە جێبەجێکردنی بڕیاری ئەنجومەنی وەزیران بۆ دابینکردنی نەوتی سپی و بەنزین بە هەماهەنگی وەزارەتی نەوتی عێراقی فیدڕال.\nسێیەم: خستنەڕووی ڕاپۆرتی فەرمانگەی هەماهەنگی و بەدواداچوون سەبارەت بە بەرەوپێشچوون و ئاستەنگەکانی بەردەم جێبەجێکردنی بڕیارەکانی ئەنجومەنی وەزیران تایبەت بە چاکسازی و ڕێکخستنەوەی بواری باج لە هەرێمی کوردستان کە تیایدا چەند ڕاسپاردەیەک بۆ وەزارەتە پەیوەندیدارەکان خراونەتەڕوو.\nچوارەم: خستنەڕووی پێشنیاری ڕاسپاردنی هەریەک لە بەڕێزان (وەزیری داد، وەزیری هەرێم بۆ کاروباری پەرلەمان، سکرتێری ئەنجومەنی وەزیران) بۆ بەدواداچوونی ئەو داوا یاساییانەی کە لە دادگای باڵای فیدراڵی پەیوەندیدارن بە هەرێمی کوردستان و ئاگادارکردنەوەی ئەنجومەنی وەزیران لە بەرەوپێشچوون و ئاستەنگەکانی بەردەم ئەم داوایانە.\nبارتۆمیۆ: پارە نادەین سوارێز گۆڵمان لێ بكات\nقەرەیلان: سەربازانی توركیا پەنجەو شانی خۆیان دەشكێنن\nپەرلەمانتارێكی یەكێتی بۆ پەرلەمانتارێكی پارتی: قسەكانت نا بەرپرسانەیەو دوورە لەراستییەوە\nساڵیادی ڕیفراندۆم ناكۆكییه‌كانی بارزانی و عه‌بادی قوڵتر كردوه‌ته‌وه\nدەوامی فەرمانبەران كەمكرایەوە


لەهەڵبژاردنی ١٠ی ئۆکتۆبەری ئەوساڵ بۆ بەرلەمانی عێراق، کە کوردستانیشی گرتەوە، بایکۆتی خەڵک یەکجار زۆر بووە ، بەپێی زۆر لەلێدوانەکانی کۆمسیۆنی هەڵبژاردن بەشداریکردنی خەڵک ٤٤٪، بەڵام بەپێی هەموو هێماکان، بەشداری بوونەکە، لەخوار ٣٠٪ دایە، لەگەڵ ئەوەش ژمارەی کورسییەکانی کورد کەمی نەکردوە لەبەغدا و ژمارەی کورسییەکانی پارتی ٧ دانە و نەوەی نوێ ٤ کورسی، زیادی کردوە، یەکێتیش ٣ دانەی لەدەست داوە ، گۆڕانیش هیچی بەدەست نەهێناوە، بە کۆی زیادو کەمیدا ئەوەمان بۆ دەردەکەوێ:\n_ دەنگدانی ئەو جارە ریفراندۆمێکیش بووە لەپاڵ هەڵبژاردندا.\n_ بایکۆتی خەڵک و نەچوونیان بۆسەر سەندوقی دەنگدان ،ئیهمالی و هەست نەکردن بەلێپرسراوەتی لەدەنگدان نییە بە تەنیا ، بەڵکوو ناڕازیی نیشاندانە بە دەسەڵاتدارانی کوردستان.\nئەگەر بەشدار بووەکان بە ٣٥٪ دابنێنین کە گومان نییە لەوە کەمتر، هەندێک ١٩_٢٤٪ دادەنێن!!؟، لەگەڵ ئەوەش بایکۆتکردنی ٦٥٪ خەڵک لەو هەڵبژاردنە ، ئەوە دەگەیەنێ بەلانی کەم ئەو دەسەڵاتەی کوردستان چەندە گۆشەگیر بووە لە خەڵک و ئەو سەپرایزانەی رویانداوە کە هەندێک بەسەرکەوتن بۆ خۆیانی لێک دەدەنەوە پێویستە ئەو راستیانە بزانن:\n_ زەرفێکی دیاریکراوی ناڕازیبوونی خەڵک لە حزب و دەسەڵات دروستی کرد بۆیان، نەک حەجمی لاینگیری و دەنگدەرانی ئەو حزبانە، خەڵکی ناڕازیبووی گۆڕان و یەکێتی دەنگیان دا بە نەوەی نوێ هەر ئەوجارەو دوا جاریشییانە دەنگی پێ دەدەن، بۆیە کێرڤیان بەسەرکەوت و پارتیش بەسەوداکاری لەگەڵ ئەو حزب و ئەو ...، ئەو رێژەیە نسبیەی بۆ دەرکەوت کە لە زاهیردا بەسەرکەوتنی دەزانێ ، بەڵام لە حساباتدا ، دەنگی بەرێژەی ٣٠٤ هەزار کەمی کردوە لەگەڵ هەڵبژارنەکانی رابردوودا.\n_ مادام پارتی و یەکێتی بەهەمان عەقلیەتی جاران ئێش ومامەڵە لەگەڵ خەڵک دەکەن ، تەنیا گۆڕانی دەم وچاوەکانی لێدەکەوێتەوەو دەنا هەر هەمان ربەیە دەوری پێ دەکاتەوە.\nئەوەی زیاتر بەرچاو دەکەوێ لەق بوونی سەنگی پارتییە لە بادینان و هێلی سۆر بەزاندنیەتی ، کە نزیکەی ٤٣٪ دەنگ و دوو کورسییەکانی ئەو پارێزگایەی ، کەمی کردوە ، پەیامە بۆ پارتی، کەسێکی وەک جەمال کۆچەری یەکگرتوو، لەسەروی ٤٥ هەزار دەنگ لەبازنەی دووی دهۆک بهێنێ ، کەسێکی وەک خەسرۆ گۆرانی لەبازنەی دووی دهۆکی پێ دەرنەچێ و ڤیان سەبری بە کۆتا بۆ هەڵبژێردرێ !!؟.\nبەکورتی ئەو هەڵبژاردنە پێداچوونەوەو هەڵسەنگاندنی زۆری دەوێ لەسەرکەوتوو بن کەوتووان، ئەگەر واقعیانە لێکی نەدەنەوەو وەک خۆی هەڵی نەسەنگێنن ، بە ژمارەی کورسییەکان هەڵخەڵەتێن ، ئەوا چۆن گۆڕان گرنگی بە کەمکردنەوەی جارانی خۆی نەهێنا و شکستی هێنا ئەو دەردەیە ئەوانیش دەگرێتەوە .


چوار رووه‌كه‌ی چۆمسكی – Knwe.org\nسەرەکی » کەلتوور » چوار رووه‌كه‌ی چۆمسكی\nچوار رووه‌كه‌ی چۆمسكی\nقسه‌كردن له باره‌ی كه‌سێتی چۆمسكی-یه‌وه قورسه، چۆن ده‌كرێ له وتارێكی كورتدا باس له رووناكبیرێك بكرێت، كه ده‌بێ سێ ساڵ چاوه‌ڕێ بكه‌یت تا دیدارێكیت به‌ر ده‌كه‌وێ، رووناكبیرێك هێنده به متمانه‌وه قسه ده‌كات، كه هێنده‌ی داوه ده‌زوویه‌كی باریكیش راڕایی‌و دوودڵی له قسه‌كانی‌و زانیارییه‌كانیدا نادۆزیته‌وه‌و له وتارداندا له توانایدا هه‌یه ته‌نها به چه‌ند چركه‌یه‌ك چه‌پڵه‌و ئافه‌رینی گوێگران مسۆگه‌ر بكات، ته‌نانه‌ت ئه‌گه‌ر قسه‌كانیشی دووباره بن‌و هه‌مان بیروبۆچوونی ناو كتێب‌و نووسینه‌كانی پێشووی بن.\nبه‌ڵام ئه‌م رووناكبیره كه ناوی چۆمسكییه، چوار رووی هه‌یه، دوو روویان لای عه‌ره‌ب ناسراوه، به‌ڵام دوو رووی تری هه‌یه، كه عه‌ره‌ب لێی بێئاگایه، چونكه عه‌ره‌ب ته‌نها ئه‌وه له چۆمسكی ده‌بیستێ كه خۆی حه‌ز به بیستنی ده‌كات.\nكه‌سێتی یه‌كه‌می چۆمسكی ئه‌وه‌یه كه زانای بواری زمانه، كه له مێژووی ئه‌و زانسته‌دا داهێنانی كردووه‌و خاوه‌نی تیۆری خۆیه‌تی، زۆر كه‌سیش هه‌ن تیۆره‌كه‌یان به دڵه. كه‌سێتی دووه‌می ئه‌وه‌یه كه ره‌خنه‌گرێكی سه‌رسه‌ختی سیاسه‌تی ده‌ره‌وه‌ی ئه‌مریكا‌و سه‌پاندنی هه‌ژموونی خۆرئاوایه به‌سه‌ر وڵاتانی جیهانی سێیه‌مدا‌و پێشێل كردنی مافی مرۆڤه له‌و وڵاتانه‌دا. ئه‌م دوو جۆره كه‌سێتییه شاراوه نییه‌و عه‌ره‌بیش پێیان ئاشنایه.\nبه‌ڵام كه‌سێتی سێیه‌می چۆمسكی ئه‌وه‌یه كه وه‌ك كارمه‌ندێك له دامه‌زراوه‌یه‌كی سه‌ر به وه‌زاره‌تی به‌رگری ئه‌مریكا‌و ده‌زگای هه‌واڵگری ئه‌مریكا كار ده‌كات، سه‌یره‌كه‌ش له‌وه‌دایه كه به‌رده‌وام ره‌خنه له‌و دوو ده‌زگایه ده‌گرێت. كه‌سێتی چواره‌می كه ده‌رخه‌ری بیری ئاڵۆز‌و دژبه‌یه‌كی چۆمسكی-یه، ئه‌وه‌یه كه چۆمسكی كه‌سێكی ئانارشیسته، واته سه‌ر به قوتابخانه‌ی فه‌لسه‌فه‌ی ئانارشیزمه. ئه‌و قوتابخانه‌یه‌ش ئایدیۆلۆژیایه‌كی ئایدیاڵییه‌و باوه‌ڕی به هه‌ڵوه‌شانه‌وه‌و نه‌مانی هه‌موو جۆره‌كانی ده‌سه‌ڵات هه‌یه، به حكومه‌تیشه‌وه‌و داوا ده‌كات كۆمه‌ڵگه‌ی له رێگه‌ی ئه‌و سه‌ندیكایانه‌وه خۆی به‌ڕێوه ببات، كه هاووڵاتیان خۆیان دایده‌مه‌زرێنن، هه‌وره‌ها داوا ده‌كات كرێكاران ده‌سه‌ڵاتدار بن به‌سه‌ر كۆمپانیا‌و كارگه‌كانه‌وه‌و ئه‌و دامه‌زراوانه له خواره‌وه به‌ڕێوه بچن.\nسه‌رده‌می زێڕینی ئانارشیسته‌كان سه‌ده‌ی نۆزده بوو، ئه‌و كاته توانیان ژماره‌یه‌ك له سه‌رۆك‌و پاشا‌و به‌رپرسی گه‌وره له‌ناو ببه‌ن، كه له كۆتاییدا بووه هۆی هه‌ڵایسانی جه‌نگی یه‌كه‌می جیهانی، ئه‌و ره‌خنه توندانه‌ش كه چۆمسكی له ئه‌مریكا‌و سیستمی سه‌رمایه‌داریی ده‌گرێت، هۆكاره‌كه‌ی هه‌ر ئه‌وه‌یه كه خۆی كه‌سێكی ئانارشیسته.\nچۆمسكی ره‌خنه له تیۆری پیلانگێڕیی ده‌گرێت، له راستیشدا خۆی به‌ناوبانگترین چاوگی رۆشنبیری ئه‌و تیۆره‌یه. هه‌ر خۆی باوه‌ڕی به‌وه هه‌یه كه چینێكی تایبه‌ت فه‌رمانڕه‌وایی هه‌موو جیهان ده‌كه‌ن‌و ئه‌و چینه‌ش له كه‌مینه‌ی سه‌رمایه‌دار‌و به‌رپرسانی سه‌ربازی‌و به‌رپرسانی پڕوپاگه‌نده پێكهاتوون، ئه‌وانه هه‌وڵ ده‌ده‌ن گه‌لانی دنیا به‌رده‌وام بترسن‌و هه‌ژار بن‌و چه‌واشه بن. به واتایه‌كی تر چۆمسكی رووكه‌شه ئه‌كادیمییه‌كه‌ی تیۆری حكومه‌تی شاراوه‌ی جیهانه، كه حكومه‌ته شاراوه‌یه‌ی یاری به چاره‌نووس‌و ئاوه‌زی گه‌لان ده‌كات، هه‌ڵبه‌ت له په‌نایه‌كی شاراوه‌دا له واشنتۆنه‌وه، چه‌كی سه‌ره‌كی ئه‌و چینه‌ش كه به نهێنی فه‌رمانڕه‌وایی دنیا ده‌كه‌ن پڕوپاگه‌نده‌یه. چونكه ئامرازه‌كانی راگه‌یاندن له دیدی چۆمسكییه‌وه ئازاد‌و سه‌ربه‌خۆ نین، به‌ڵكو ئامرازن به‌ده‌ست به‌رپرسه گه‌وره‌كانه‌وه‌و ئه‌وانیش زانیاری ناڕاستی لێوه بڵاو ده‌كه‌نه‌وه بۆ چه‌واشه كردنی جه‌ماوه‌ر‌و یاری كردن به ئاوه‌زی ئه‌و جه‌ماوه‌ره‌ی توانای رووبه‌ڕووبوونه‌وه‌ی ئه‌و پڕوپاگه‌ندانه‌یان نییه.\nهه‌ر خوێنه‌رێكی ئاسایی ده‌توانێ له‌وه تێ بگات كه چۆمسكی باوه‌ڕی به تیۆرێكی كۆنی راگه‌یاندن هه‌یه، ئه‌ویش گولله‌ی ئه‌فسوناوییه، ئه‌و تیۆره‌ی پێی وایه ئامرازی راگه‌یاندن هه‌ر بابه‌تێك بڵاو بكاته‌وه جه‌ماوه‌ر باوه‌ڕی پێ ده‌كات، به‌ڵام دوای لێكۆڵینه‌وه‌ی زیاتر ده‌ركه‌وت جه‌ماوه‌ر زۆر جار پێچه‌وانه‌ی داواكاریی راگه‌یاندنه‌كان ره‌فتار ده‌كات، ئه‌مه‌ش وای كرد ئه‌و تیۆره ره‌ت بكرێته‌وه.\nچۆمسكی له‌ناو عه‌ره‌بدا جه‌ماوه‌رێكی زۆر فراوانی هه‌یه، جه‌ماوه‌ره‌كه‌ی له‌مپه‌ڕی چه‌په‌وه تا ئه‌وپه‌ڕی راستڕه‌وو سه‌له‌فی‌و ئیخوانی-ش ده‌گرێته‌وه، بڵێی هۆكاره‌كه‌ی چی بێت؟ له راستیدا عه‌ره‌ب كاتێك نووسینه‌كانی چۆمسكی ده‌خوێنێته‌وه بۆ ئه‌وه‌ی نییه شتێكی تازه‌ی لێ ببیستێ، به‌ڵكو بۆ ئه‌وه‌یه هه‌مان ئه‌و بیر‌و بۆچوونانه‌ی لێ ببیستن كه خۆیان باوه‌ڕیان پێیه‌تی، به تایبه‌تیش باوه‌ڕبوونی كوێرانه‌یان به تیۆری پیلانگێڕیی، ئه‌وان پێیان وایه پیلانگێڕیی جیهانی، حكومه‌ته شاراوه‌كان‌و كۆمپانیا گه‌وره‌كان كاری بۆ ده‌كه‌ن. ئه‌وان چۆمسكی ده‌خوێننه‌وه له‌به‌ر ئه‌وه‌ی چۆمسكی ده‌ڵێ: به‌هاری عه‌ره‌بی شكستی هێنا له‌به‌ر ئه‌وه‌ی پیلانگێڕیی خۆئاوای له‌پشته‌وه بوو. هه‌موو ئه‌وانه به‌ڕێی خۆی، له‌به‌ر ئه‌وه‌ی له‌هه‌مووی مه‌ترسیدارتر ئه‌وه‌یه، ئه‌و فه‌یله‌سوفه ئانارشیسته له چوارچێوه‌یه‌كی ئه‌قڵانیدا وا له خوێنه‌ر ده‌كات، باوه‌ڕ به‌وه بهێنێت كه تیرۆر پیلانگێڕییه‌و سه‌رمایه‌داری پیلانگێڕییه‌و په‌ره‌سه‌ندنی ته‌كنۆلۆژیا پیلانگێڕییه‌و شه‌ڕ دژی بڵاوبوونه‌وه‌ی مادده سڕكه‌ره‌كان پیلانگێڕییه. به‌م قسانه‌ش چۆمسكی به‌ربه‌ستی خستۆته به‌رده‌م په‌ره‌سه‌ندنی ئه‌قڵی عه‌ره‌بی‌و بیانوویه‌كی ته‌ڕ‌و خۆشده‌ستیشی خستۆته به‌رده‌میان بۆ ئه‌وه‌ی شكستی خۆیانی پێدا هه‌ڵواسن‌و سه‌ره‌نجام وا تێبگه‌ن تیرۆر‌و پاشكه‌وته‌یی له شكستی خۆیانه‌وه نییه‌و بیر له په‌ره‌سه‌ندن‌و پێشكه‌وتن تێگه‌یشتن نه‌كه‌نه‌وه.


بەهاکانی نەتەوەیی هێمای ناسین و مانەوە - piranshahrrudaw | piranshahrrudaw\nصفحه نخست آخرین اخبار / اجتماعی / خبرهای ویژه / فرهنگی و هنری / کوردی / یادداشت\nانتشار : فروردین 15, 1397 - 20:43\nبەهاکانی نەتەوەیی هێمای ناسین و مانەوە\nبەهاکانی نەتەوەیی هێمای ناسین و مانەوە، د. ئەحمەد (شوان) غەمپەروەر؛ دوکتۆرای جوگرافیای سیاسی ڕوونە و ئاشکرایە هەر نەتەوەیەک بە بەهاکانی شانازی دەکات ئەو شانازییە بە جۆرێکە کە ئێمە دەتوانین بڵێین بەها نەتەوەییەکان ”ڕوحی نەتەوەن” و هێمای خۆڕاگری و هەڵقوڵاوی ژینگەن. بەڵام بە پێی تێپەرینی کات و هاتنە ئاراوەی بیری تازە لە بوارەکانی سیاسی، ئابووری و… ئاڵ […]\nبەهاکانی نەتەوەیی هێمای ناسین و مانەوە، د. ئەحمەد (شوان) غەمپەروەر؛ دوکتۆرای جوگرافیای سیاسی\nڕوونە و ئاشکرایە هەر نەتەوەیەک بە بەهاکانی شانازی دەکات ئەو شانازییە بە جۆرێکە کە ئێمە دەتوانین بڵێین بەها نەتەوەییەکان ”ڕوحی نەتەوەن” و هێمای خۆڕاگری و هەڵقوڵاوی ژینگەن. بەڵام بە پێی تێپەرینی کات و هاتنە ئاراوەی بیری تازە لە بوارەکانی سیاسی، ئابووری و… ئاڵ و گۆڕێک بە سەر بەهاکان دادێ کە ئەمرێکی سروشتییە و بەردەوام لە دۆخی تازەبوونەوە – خۆپاڵاوتن و نوێکردنەوەی بەردەوام – دایە بەڵام هەندێ جار ئەم ئاڵ و گۆڕانە ئاراستەیەکی ناسروشتی بە خۆوەدەگرن ئەویش کاتێک لە ژێر کاریگەری فەزای سیاسی، ئابووری و… زاڵی سەردەم تاک و کۆمەڵگا بێ هیچ خوێندنەوەیەکی بنەمایی بەهاکانی ڕادەست دەکات ئەوە کاتێک مەترسیدار دەبێ کە تاک و کۆمەڵگا بەرامبەر بە فەلسەفەی بەهاکانی خۆی شارەزایی و زانستی نەبێ، بە واتایەکی دیکە هێشتا نەگەیشتبێتە خۆناسین.\nبێ دوو دڵی دەبێ بڵێین بەهاکانی نەتەوەیی بەشێکی گرنگی لە سەر بناغەی پتەوی ئەزموونی نەوەکانی پێشوو دامەزراوە کە بێ گومان ئەویش هەڵقوڵاوی ژینگەی خۆیەتی؛ بەشەکەی دیکەش بە پێی کات و دۆخ لە لایەن ڕۆڵەکانی خوێندنەوەی بۆ کراوە، کەواتە هەر بەهایەک خاوەن فەلسەفەی خۆیەتی. لێرەدا هەڵکەوتی جوگرافی، سروشت و ژینگە سێکوچکەیەکە کە ڕۆڵی بەرچاو دەگێرن و مۆرکی خۆیان لە سەر بەها و ئەخلاقی نەتەوە بە جێ دێڵن.\nهەروەک لە وتارەکانی پێشتر ئاماژەمان پێدا کوردستان خاوەن هەڵکەوتێکی تایبەت و جوگرافیای ”پێکگەیشتن”ە بەو واتایە کە لێرەدا هێزە فکری و ژیاری و سەربازییەکان دەگەن بە یەک و ڕووبەڕوو بوونەوە لە نێوانانیان دا ڕوو دەدات. لە لایەکی دیکە ئاشکرایە کەش و هەوای کوردستان کەش و هەوایەکی زەریای ناوەڕاستە. تایبەتمەندی ئەم کەش و هەوایە دیاربوونی چوار وەرزی ساڵە. هەروەها ڕوونە جوگرافیای کوردستان، جوگرافیایەکی کوێستانی و زەنوێرە. هەمووی ئەو تایبەتمەندییانە لە سەر بەهاکانی کۆمەڵگای کوردەواری جێ پەنجەی خۆیان بە جێ هێشتووە، بەڵام چۆن؟\nبۆ شیکردنەوەی ئەو بابەتە پێویستە کەمێک قوڵتر بیر بکرێتەوە؛ زانستییە کە ئێمە لە تێکەڵاو بوونی دوو تایبەتمەندی کەش و هەوا و هەڵکەوتی جوگرافی ساڵ بە دوو بەش دابەش بکەیین؛ ”وەرزی گەرم و کار” و ”وەرزی سارد و سەربەستی” کە بە دوو ئاراستە دەکرێ لێکبدرێتەوە؛ بۆچوونی زاڵ تا ئێستا ئەوە بووە کە ئێمە لە وەرزی گەرم و کار خۆ پڕچەک و ئامادە دەکەیین، زمهەر دادەخەیین بۆ ڕووبەڕووبوونەوەی وەرزی ساردی ساڵ تا بێ گرفت ئەم وەرزە بەڕێ بکەیین بەڵام دەکرێ بە ئاراستەیەکی دیکەش واتە لە پێگەی وەرزی سارد بڕوانینە وەرزی گەرم و بابەتەکە لێکبدەینەوە. ڕوونە کە وەرزی سارد لە کوردەواری وەرزی سەربەست بوونە. سەربەست بوون لە هێزە هێرشکارەکانی ڕۆژهەڵات و ڕۆژئاوا کە بە درێژایی مێژوو ئەم جوگرافیایەیان لە وەرزی گەرم چەوساندۆتەوە، سەربەستییە لە کار فیزیکی کە تاکی کوردی لە وەرزی گەرم خستۆتە خزمەت خۆی. دەرفەتێک کە لەو وەرزە رەخساوە وا دەکات کە ئەو وەرزە ببێت بە ” وەرزی کلتوور” و وەرزی داهێنانی ” هونەری بەرز”. لەو پێوەندەدا دەتوانین بڵێین بە جۆرێک، گرنگی ئەخلاق و بەهای ”یارمەتیدانی یەکتر” لە وەرزی کلتوور لە بیری تاکی کورد پریشکی گرتووە و لە هەڵپەرکێ و یارییەکان کە بە گشتی سرووشتێکی کۆمەڵیان هەیە کرداری بووە – هەر چەند دەکرێ بوترێ کە زیندوو بوونی کۆمەڵگای کوردەواری بۆتە هۆی ئەوە کە بۆ هەر وەرزێک داهێنانی خۆی هەبێ – دواتر لە وەرزی گەرمی ساڵ لە چوارچێوەی ”هەرەوەز” خۆی نیشان داوە. فەلسەفەی ئەم بەهایە لە پێویستییەکی جوگرافی سەرچاوەی گرتووە. ”تەمەنی کورتی” وەرزی گەرمی ساڵ کە دەرفەت نادات بە ئارامی کاری وەرزێری بە ئەنجام بگات هۆیەکی بنەڕەتی خولقاندنی ئەم بەها بەنرخەیە، هەروەها ”کەش و هەوای ساردی کوردستان” هۆیەکی دیکەی بەهێزە. لەو بەینەدا ڕەوشتی بەرز لە ناو تاکی کورد، شەرم، ڕاستی و بە ئیڕادە بوون، ئازادی و ئاشتیخوازی، بە ئەمەک بوون لە هەمبەر بەهاکانی کۆمەڵگا و ڕێزگرتن لە بێگانە و… چەنگێک لە دونیایەک بەها و ئەخلاقی بەرزی نەتەوەیین کە تاک و کۆمەڵگای کوردەواری لە ناخی جوگرافیای کوردستان هەڵی هێنجاوە بۆیە هەمیشە لای ئەو ”هەڵۆی بەرزە فر ئاوات بووە نەک قەلی ڕووڕەش.”\nبەڵام تێپەربوونی کات و گۆڕانی کەش و فەزای سەردەم بە تایبەت لە سوننەت دەرچونی کومەڵگای کوردەواری، زاڵ بوونی بیری ئابووری چەتوون بە سەر تاک، نەبوونی بەرنامەیەکی ڕێک و پێک بۆ پەروەردە و پێگەیاندن و لە هەمووشیان مەترسیدارتر سێڵاوی کلتووری بێگانە و… وای کردووە کە ئێمە بۆ داهاتوومان بە پەرۆش بین و زیاتر لە جاران بیر بکەینەوە و بەرنامەمان هەبێ بۆ پەروەردە و پاراستن و دامەزراندنی بەهای گونجاو لە گەڵ کلتوور و جوگرافیای کوردەواری.


چه‌ند پێشنیارێک له ساڵیادی KNN\nسه‌ره‌تا له ساڵیادی KNN پرۆزبای له سه‌جه‌م ئه‌و راگه‌یاندنکاره ماندونه‌ناس و هه‌ق بێژوو چاونه‌ترسانه ده‌که‌م که کاتیک له KNN ده‌ستیان به کرکردن کرد ژیانی تایبه‌تی خۆیانیان خسته مه‌ترسی چونکه بۆ ئه‌وکاته وشه‌ی ئۆپۆزسیۆن بون و گۆران خوازبون نانبرین و هه‌ره‌شه‌کردنی به‌دوادا ئه‌هات، خۆ ئه‌گه‌ر راگه‌یاندنکاربیت له KNN ئه‌وا زیاتر هه‌ره‌شه‌ت له سه‌ر بوون به هۆی ده‌رخستنی چه‌ندین دۆسیه که ده‌ست بۆ بردنیان بڤه‌بوون هه‌ر ئه‌مه‌ش وای کردبوو توشی هه‌ره‌ش لێکردن به مه‌رگ ببنه‌وه به‌ڵام راگه‌یاندنکاره‌کانیKNN نه‌ک نه‌ده‌ترسان به پیچه‌وانه‌وه به‌رده‌وامبون .\nله به‌رمبه‌ر ئه‌مانه‌شدا پاره خستنه به‌رده‌ستی راگه‌یاندکارانی KNN له لایه‌ن حیزبه‌کانی تر بۆ ئه‌وه‌ی واز له‌و که‌ناڵه بهێنن شتێکی شاراوه نه‌بو. به‌ڵام هه‌میشه ئه‌وانه‌ی هه‌قبێژبوون نه‌فه‌س درێژ هه‌ر به ڕاگه‌یاندنکاری KNN مانه‌وه تا ئه‌و کاته‌ی پێویست بوو بمێننه‌وه. چاو نه‌ترساویی هه‌قبێژی و رونکردنه‌وه‌ی به‌رنا‌مه‌که‌ی بزوتنه‌وه‌ی گۆران له رێگه‌ی KNN وای لێکرد ده‌نگ و لایه‌نگرنی بزوتنه‌وه‌که زیاتر بکات ئه‌مه له لایه‌ک له لایه‌کی تریش هاونیشتمانیانی کوردستانی له زاخۆ تا خانه‌قین هۆشیار تر کرده‌وه له‌وه‌ی بێده‌نگ نه‌بن له‌و دۆخه‌ی له هه‌رێمی کوردستان ببوه مۆدێل. هه‌ر ئه‌مه‌ش بوو له‌سه‌ره‌تای دروستبونی KNN تا دره‌نگانێک جگه له هاوسۆزانی بزوتنه‌وه‌ی گۆران به‌ڵکو نه‌یاره‌کانی زیاتر ته‌ماشایان ئه‌کرد و لێکدانه‌وه‌یان بۆ مه‌سجه‌کانی ده‌کرد . دواترێش بو به هه‌وێنی دامه‌زراندنی میدیای بینراوی ئازاد و ئازای تر .\nله ماوه‌ی رابردوی حه‌وت ساڵی کارکردنی KNN به چه‌ند قۆناغێک تێپه‌ربوه، به‌ڵام له هیچ قۆناغێک به‌قه‌د ئێستای پێویستی به‌خۆداچونه‌وه‌و گۆرانکاری نه‌بوه، له سۆنگه‌ی هه‌ستکردن به لێپرسراوێتی به چه‌ند خاڵێک پێشنیاری گرتنه‌به‌ری ئه‌م رێکارانه ده‌که‌م که ده‌کرێت دوترێش به هه‌وڵی خالکانی دڵسۆزی KNN زیاتر بکرێن :\n1. پێویستی به پێداجونه‌وه به‌مه‌سجی خۆی و به‌رنامه‌کانیدا هه‌یه بچێته‌وه، جونکه دۆخی ئێستای کوردستان و بزوتنه‌وه‌ی گۆرانێش گۆرانکاری به‌سه‌ردا هاتوه .\n2. به ئاگایانه‌و وردترانه مه‌مه‌ڵه له گه‌ڵ مه‌سجی هێزه سیاسیه‌کانی هه‌رێم بکات، و نه‌بێته به‌شێک وه‌ک له میدیا حیزبه‌کانی تر.\n3. له پێکهاته‌ی به‌رێوه‌بردن و ئیداره‌دانیدا پشت به بۆردی راوژکاری هه‌مه‌ره‌نگ وهه‌مه پسپۆری ببه‌ستێت، چونکه ئه‌و که‌ناڵه زمان حاڵی هه‌موو هاوسۆزانی بزوتنه‌وه‌ی گۆران ژوور پێکهاته‌کانیه‌تی .\n4. هیچ عه‌یب و نه‌نگی نیه هه‌ڵسه‌نگاندن بکرێت بۆ ئه‌دای له ماوه‌ی رابردو، گۆرین له هه‌ر پیکهاته‌یه‌کی پێوست بێت بکرێت دوا نه‌خرێت جا له هه‌ر ئاستێک بێت.\n5. رێگری بکرێت له ماندونه‌ناسه‌کانی رابردوی دوربکه‌ونه‌وه به هه‌ر هۆیه‌ک بێت ، پاساوی دورکه‌وتنه‌کانیان چاره‌سه‌ربکرێت نه‌ک رێگه خۆشکردن بۆ به ناچاری دورکه‌وتنه‌وه‌یان، چونکه ئه‌وانه جگه له چاونه‌ترسی و قوربانیدانیان خه‌لکانی به ئه‌زمونی بواری راگه‌یاندن و رۆڵی گه‌وره‌یان له سه‌رخستنی به‌رنامه‌ی بزوتنه‌وه‌ی گۆران و KNN دا هه‌بوه.\n6. مانگانه هه‌ڵسه‌نگاندن بۆ به‌رنامه و ئه‌دای پێشکه‌شکاره‌کانی بکات ، و پابه‌ند بێت به هه‌ڵسه‌نگاندنه‌کانی.\n7. له ماوه‌یه‌کی نزیکدا هه‌وڵبدات چه‌ند گفتوو گۆیه‌کی کراوه سازبدات بۆ پیداچونه‌وه و هه‌ڵسه‌نگاندنی ئه‌دا ی خۆێ له رێگه‌ی داوه‌تکردنی خالکانی به ئه‌زمون ئه‌کادیمی و شاره‌زای به‌رنامه سیاسی و ئابوریه‌کانی، دواتر به جدی کار له سه‌ر راسپارده‌کانی بکات.


بەرەو كۆنگرەی 13ی پارتی دیموكراتی كوردستان 2010-06-15\nرێرەوی حزبە شۆڕشگێریەكان لەرۆژهەڵاتی ناوەڕاست\nپارتی وەك نموونەیەك\nد. نەژدەت ئاكرەیی:\nپەیدابوونی حزبی سیاسیە وەك پێداویستیەكی مێژوویی لەرۆژهەڵاتی ناوەڕاست یاخود گەلانی جیهانی سێیەم (ئاسیا، ئەفریقیا، ئەمەریكای لاتینی( تایبەتمەندی خۆی هەیە، چونكە زۆربەی زۆری ئەم گەلانە بەدەست چەوسانەوە و كولونیالیزم و ئاسەوارەكانی پشەیوەست بەدواكەوتنی سیاسی و ئابووری و كۆمەڵایەتی ناڵاندوویانە، بۆیە زۆرینەی ئەم حزبانە دروشمی خەباتی چەكداری و شۆڕشگێڕیان بەرزكردەوە بۆ گەیشتن بەئامانجی رزگاری نیشتیمانی و نەتەوەیی، لەم پێناوەشدا قوربانیەكی زۆریان دا، لەئەنجامدا لە خەباتەكەیاندا سەركەوتنیان بەدەستهێنا و دەسەڵاتی سیاسیان وەرگرت.\nنموونەیەكی روون و بەرچاوی ئەم بابەتە، پارتی دیموكراتی كوردستانە، كە لەماوەی ئەو شەست و چوار ساڵەیدا خەباتی جۆراو جۆری لەم بوارەوە كردووە بەڕێبەرایەتی بارزانی نەمر، پارتی لەو كاتە تائێستا كە جیهان بەرەو جووت جەمسەری چوو، بەڵام هیچ یەكێك لەم دوو جەمسەرانە لەبەر بەرژەوەندیەكانی ستراتیژی نێودەوڵەتی ئابووری و سیاسی و جوگرافی پاڵپشتیان لەكێشەی كورد نەدەكرد، بۆیە لەبارودۆخێكی سەختدا ئەم حزبە هاتە كایەوە بەنەفەسێكی شۆڕشگیڕی و سەركردایەتی شۆڕشگێڕی كرد بەمەبەستی گۆڕینی واقیعێكی سیاسی تاڵ، گەڵێكی پارچە پارچە كراو كە پتر لە 40 ملیۆن كەس و روبەرێكی جوگرافی فروانی هەیە و خاوەن سامانی سروشتی جۆراوجۆرە كە گرنگترینیان نەوتە، هەروەها كەشوهەوایەكی لەباری هەیە و خاوەن شوێنێكی نایابە كە بەدڵی جیهان هەژمار دەكرێت، بەڵام ئەم گەل و نیشتیمانە بووە قوربانی جوگرافیای سیاسی، ئەم حزبە شۆڕشگێڕە هەر لەوكاتەوە تاوەكو ئێستاكە بەبێ وچان بەخەباتی (سیاسی، چەكداری، دیپلۆماسی) بەردەوام بووە و رۆژێك لەرۆژان پشووی تەنانەت جەنگاوەرانیشی وەرنەگرتوە، هۆی سەرەكی ئەمەش بۆ رێبەرایەتی بارزانیی نەمر و خوێندنەوەی ئەم مرۆڤە بۆ راستیەكانی مێژوو، جوگرافیا، سوپا، ئابووری، كۆمەڵناسی، پەیوەندیە نێو دەوڵەتیەكان، پەیوەندیە هەرێمیەكان، پەیوەندی لەگەڵ گەڵانی هاوژین لەگەڵ گەلی كورد، عەرەب، تورك، فارس، پێكهاتەی تایبەتی نەتەوەی، ئاینی گەلی كوردستان توركمان، كلدوئاشور بۆیە پارتی خۆی بەنوێنەری هەمووان دەزانێ لەروانگەی بەرگری كردن لەمافەرەوایەكانیانەوە..\nپارتی وەك حزبێكی دیموكراتخواز دژبە پرەنسیپەكانی تاكڕەوەی و تۆتالیتاری و دكتاتوریەت خەباتی كردوە،تەنانەت لەخودی ژیانی ناوخۆی حزبیدا لەكەشوهەوایەكی دیموكراسی پرەنسیپەكانی كاری حزبی پەیڕو كراوە و لەكۆنفرانس و كۆنگرەكانیدا پاراستنی شەرعیەتی حزبی كراوە.\nپارتی لەخەباتی خۆیدا دوو جۆرە خەباتی كردوە خەباتی نیشتمانی و دیموكراتی بۆ ئێراق، خەباتی نەتەوەیی كورد بۆ كوردستان، جگە لەمەش لەئاستی پارچەكانی دیكەی كوردستاندا پارتی خۆی وەك خاوەن نەتەوەیەكی چەوساوە ناساندوە و كاری كردوە.\nبۆیە رێكخستنەكانی پارتی لە بەشەكانی دیكەی كوردستان گەشەی سەندوە و بەشداریی خەباتی نەتەوایەتیان كردووە.\nخوێندنەوەی پارتی بۆ هاوكێشەكانی نێودەوڵەتی و هەرێمی و ناوخۆی لەئاستی بەرپرسیەتی نەتەوەیی و نیشتیمانی بووە و هەوڵی چارەسەركردنی كێشەكانی بەمیكانیزمی دیپلۆماسی و شۆڕشگێڕی داوە.\nپەیوەندی پارتی لەگەل حزبە سیاسیەكانی ناوخۆ و دەرەو لەسەربنەمای بەرەیی و خەباتی هاوبەش و تێك گەیشتن لەیەكتری بووە.\nلەشیكردنەوەی كۆمەڵایەتی و ئابووری بۆ چین و توێژەكانی كوردستان پارتی لەسەر بنەمای تێوری زانست ئەم بابەتەی خوێندۆتەوە، بۆیە باوەڕێكی تایبەتی هەبووە بۆ: كرێكاران، جوتیاران، كاسبكاران، قوتابیان، ئافرەتان، لاوان، فەرمانبەران.\nلەم روانگەیەوەش پارتی ئەم هەموو چین وتوێژانەی گرتۆتەوەو لەكێشەكان و چۆنیەتی چارەسەركردنی خاوەن پڕۆگرامێكی فرەلایەنی سیاسی و كۆمەڵایەتی و ئابووری بووە. پارتی وەك حزبێكی شۆرشگێری باوەڕی بەمافی خۆچارەنووسین هەبووەو وخەباتی بۆ كردووە، بە تایبەت مافی گەلی كوردو گەلانی ناوچەكەش لەنێو خودی پارتیدا راو بۆچوونی جیا هەبوە و رێزیان لێ گیراوە و پرەنسیپی ڕەخنە و ڕەخنە لەخۆگرتن پەیڕەوكراوە، بەڵام دژی سیاسیەتی تەكەتول بووە چونكە ئەم تەكەتولە كوشندەیە، هەربۆیە بەیەك هەڵوێستی ڕووبەرووی بۆتەوە.\nپارتی خاوەن ئەزموونە لەمەیدانی خەباتی چەكداری و هونەری چەك و جەنگ و سەربازی باوەڕی بەوە هەبووە كە جەنگ دوا پەنایە.\nلەبواری حوكمڕانیی سیاسی مەدەنیدا پارتی خاوەن ئەزموونێكی چاك بووە، چ لەو ناوچانەی كەرزگاركرابوون لەكاتی شۆڕشدا، یاخود لەو ماوانەی شەڕ وەستا یاخود پاش ڕاپەرینی 1991كە بەپێوەری شەرعیەی یاسایی و دیموكراتی دەسەڵاتی سیاسی بەرێوە دەبات لەكوردستانی ئێراق دا پارتی وەك قوتابخانەیەكی نەتەوەیی سەدان كادیری و دڵسۆزی پێشكەش كردوە لە مەیدانەكانی سیاسی، كۆمەڵایەتی، كلتووری تەنانەت هەرێمی و نێو دەوڵەتیش دا. ئەو رۆڵەی پارتی لەقەیرانەكان نواندوویەتی توانیویەتی بە بەرژەوەندی ئامانجەكان ئەم جۆرە قەیرانە بەرێوەببات وچارەسەریان بۆ بدۆزێتەوە بەتایبەتی لەرووی سیاسیەوە بەڵگەش پاش رێككەوتنامە شوومەكەی جەزائیر 1975 و چۆنیەتی هەڵگیرسانی شۆڕشی گوڵانی لە ساڵی 1976، هەروەها بەردەوامی خەباتی نەوەكانی لە نێو رێزەكانی پارتی نهێنی بەردەوامی ئەم حزبە شۆڕشگێڕیە نهێنیەكی دیكەش لێهاتوویی سەركردایەتی مێژوویی ئەم حزبەیە بۆ نموونە ڕۆڵی شۆڕشگێری و سیاسی شەهیدی هەمیشە زیندوو ئیدریس بارزانی هەروەها ژیری و دیپلۆماسیەتی شۆڕشگێری سەرۆك مسعود بارزانی و هەڤاڵەكانی لەسەركردایەتی ئەم حزبەدا. ئەنجامەكانی هەڵبژاردنە دیموكراسیەكانی پاش راپەڕین 1991 یەك لە دوای یەكدا و لە بواری جیاجیادا بەڵگەی خاوەن ئەزموون شارەزایی و باوەڕی گەل كورد بەم حزبە شۆڕشگێڕیە. لەسەرەتای ساڵانی حەفتاكانی سەدەی رابردوو رۆژنامەی پراڤدا زمانحاڵی پارتی كۆمۆنیستی سۆڤیەتی ئاماژەی بە ڕۆڵی پارتی دیموكرات كوردستان كرد بە ئاماژەكردن بەوەی ئەم حزبە بە خەبات پۆلایین كرا.\nنهێنیەكی دیكەی سەركەوتنی پارتی تێگەیشت لە گۆڕانكاریەكانی جیهان هەرێمی، نێوخۆیی كۆمەڵایەتی سیاسی ئابووری كولتووری و دوانەكە وتنیەتی لە رێرەوی ئەم پێشكەوتنەدا.\nپارتی لە خەباتی پێوچانی خۆی سەدەها شەهیدی سەركردەی سیاسی سەربازی داوە، بۆیە لە خوێندنەوەی پارتی وشەكانی پێشمەرگە، شەهید مانای تایبەتی خۆی هەیە، لە هەمان كاتدا قوربانیانی تاوانەكانی رژێمەكانی ئێراق حیسابی تایبەتیان هەیە لە ئەدەبیات و هەڵسوكەوتی پارتیدا. پارتی هەمیشە خاوەن گوتارێكی شۆڕشگێڕی واقیعی بووە بە میللەتەكەی هیچ رێبازی دیماگوك و چەواشەكاری بەكارنەهێاوە هەردەم بە ڕاستگۆیی لەگەڵ میللەت مامەڵەی كردووە، ئەمەش نهێنی سەركەوتنەكانی ئەوە. پارتی خاوەنی بیروبۆچوونێكی تایبەت و واقیعی بووە بۆ چارەسەركردنی كێشە سیاسیەكانی ئابووری و كۆمەڵایەتیەكان.\nتەنانەت دەتوانین بڵێین لە بواری تێگەیشتن لە ئاسایشی نەتەوەیی، پارتی لەگەڵ بۆچوونی هاوچەرخ بووە لەم بابەتە كە بریتیە لە بەرنامەیەكی گەشەپێدانی سیاسی، ئابووری، كۆمەڵایەتی و كاركردن بۆ پتەوكردنی بنەماكانی ئەم ئاسایشە كە بریتیە لە :\nهێزی دیپلۆماسیەت ئابووری، بۆیە جێی شانازییە كە پارتی شانازی بە شۆڕشگێریەتی خۆی بكات و تەنانەت هێماكانی پارتی رێبەرایەتی ئێستای گەلی كورد بكەن بە پێچەوانەی هەموو حزبە شۆڕشگێڕیەكانی رۆژهەڵاتی ناوەڕاست پارتی وەك نموونە مایەوەو بەردەوامی خەباتی خۆی دەكات، لەم روانگەیەوە كۆنگرەی 13ەیەمینی پارتی دێتە كایەوە بۆ بەردەوامی نەفەسی شۆڕشگێری بە شێوازی سیاسی گونجاو بەمەبەستی گەیشتن بە ئامانجی نەتەوەیی و نیشتمانی دیموكراتی.


ئەگەر یەکەم نەبم، نایکەم! جیهاد موحمەد : چاوی گەل\nئەگەر یەکەم نەبم، نایکەم! جیهاد موحمەد\n“بە مەرجی یەکەمیی لەگەڵتانم، شایەریی ناکەم بە خۆڕایی، کوا شاباشەکەم! لە پێشدا شاباشم دەوێت، ئەوسا شاییەکەت بۆ گەرم دەکەم و، ئەوەی دەیڵێم ناێڵێمەوە، زوڕانایەکت بۆ دەژەنم هیچ زوڕناژەنێک نەیژنبێت، دەهۆلێکت بۆ دەکوتم هیچ دەهۆڵکوتێک نەیکوتابێت. لە ئێستاوە و، لە یەکەم کۆبوونەوە و یەکەم کۆنفرانس و یەکەم کۆنگرەوە بۆ هەمیشە دەبێت سەرکردەبم، دەبێت بمکەیت بە “سیاسەتمەدار”، بمکەیت بە سەرۆکی شاند و سەرۆکی کۆبوونە و سەرۆکی دانپیانراویی هەموو (جەماوەرەکەمان)، دەبێت بمکەیت بە کادری پێشکەووی حیزبەکەمان، دەبیت دەمڕاست و وتەبێژبم، دەبێت کەس نەتوانێت لەناو حیزبەکەماندا شان بدات لە شانم.\nبەم مەرجانە دەیکەم و، ئەو کات دەڵێم هیچ هێزێکی سیاسیی لە ئێمە ڕاستگۆتر نییە و نەبووە بۆ کورد و کوردستان، ئەوە هەر ئێمەین: کە ئەتوانین خۆشگوزەرانی؛ موچە؛ نان؛ کارەبا؛ خۆدەوڵەمەندکردن؛ بوون بە خاوەن باخ و باخات؛ خانوبەرە و موڵکی زۆر و ئتومیلی کۆتا مودێلی ساڵانەی یابانی ئەمەریکی دابین بکەین بۆ هەموو جەماوەرەکەمان و سەرتاپای کۆمەڵگەی کوردی لە زێر هەڵدەکێشین. ئەوسا دەمبینیت چۆن فووی پیا دەکەم و هاتوهاوارم بۆ دیموکراتیەت و ئازادی و دادپەروەیی و یەکسانی عەرشی هەموو هێزە سیاسییەکانی تر دەلەرزێنێت. ئاخر حیزب دەبیت خەڵکی بەدموپل و بەقسە و گوتارخوێن و گوتاربێژیی هەبێت.\nبەم مەرجانە کارێک دەکەم، کەس نەیکردبێت، هەرچ جەماوەری کوردستان سەرام دەکەم بە حیزبەکەم”.\nئەمانە هەمووی و زۆر مەرج و پەیمانی ژێربەژێر دەبن بە بنەمای ئەو لیست و حیزبە (نوێیانە)ی لە کوردستاندا دروست دەبن. ئەمە حاڵی یەکەم هەنگاوی حیزب و لیستە(نوێ)کانە، هیچیان ناتوانن یەک بست گەندەڵییەکانی پارتی و یەکێتی تێپەڕێنن.\nئەم نموونانە یەکەم جار لە بزووتنەوەی گۆڕاندا دروستبوو، زۆرێک لەوانەی کە سەری زمان و بنی زمانییان گۆڕان و گۆڕانکاریی بوو، تەنها لەسەر ئەوەی پۆستێکی پێنەدرا یان پۆستێکی لێسەندرایەوە، دەستبەجێ نەک وازی هێنا بەڵکو هیچ پێی شەرم نەبوو بووەوە بە یەکێتی یان چوو ئەوبەرەوە و ئاڵای زەردی کردە ملی.\nئەم عەقڵیەتەیە کە حیزب و کار و کردەی سیاسیی لە کوردستاندا وێران کردووە، ئەم عەقڵیەتەیە کە سیاسەت و حیزبایەتی کردووە بە ناوەندی بازرگانیکردن و کاسپیکردن.\nهەر لە یەکەم ڕۆژ و لەیەکەم کۆبوونەوە و یەکەم کۆنفرانس و یەکەم کۆنگرەی(نەوەی نوێ) و لیستەکەی(بەرهەم ساڵح)ەوە دەرکەوتن.\nئەم لیست و حیزبانە ئیلهام و سیاسەتی بێ بنەما و بێ فکر لە پارتی و یەکێتیەوە وەردەگرن. ئەم جۆرە حیزب و سیاسەتە جێگەی بڕوا و متمانە نین، کە بتوانن حیزبایەتیە نەریتییەکەی پارتی و یەکێتی تێپەڕێنن، بە داخەوە.\nئەم جۆرە لە حیزب و لیستی (نوێ) کێبڕکێ لەگەڵ پارتی و یەکێتیدا لەسەر بیرە کۆن و نەریتییەکەی کوردایەتی دەکەن، کێبڕكێ لەسەر گەڕانەوەی ناوچە دابڕاوەکان دەکەن. هیچ پێیان نەنگیی نییە کە چەندین جار بانگهێشتی درۆزنانەی ئەوە بکەن کە هاتنە سەر حکوم “دەوڵەتی کوردیی” دروستدەکەن. ئەم عەقڵێتە لە ئێستاوە سەردانی ماڵ بە ماڵی خاوەن نفوز و خاوەن دیوەخان و دەوڵەمەندەکان بۆ دەنگ کۆکردنەوە دەکەن. لای هەژاران تەنها خۆیانن کە ئەتوانن هەژاران لە دەردیسەری ڕزگار بکەن، لای بازرگانەکان و دەوڵەمەندەکان تەنها خۆیانن کە زەوینەی دەوڵمەندیی و بازرگانێتی زیاتریان بۆ دابین بکەن. لای ئیسلامییەکان لەوان ئیسلامییترن و زیاتر پارێزگاری لە کولووترە باوەکە دەکەن، لای چەپ و کۆمۆنیست و ئازدیخوازەکان کەس هێندەی ئەمان ئازادییخواز و یەکسانخواز نییە، هەر ئەمانن دەتوانن سیستمی سۆسیالیستیی بەرهەمبێنن.\nسیاسەت و حیزبایەتی لە کوردستانی باشوردا بە خۆرێک ئابڕووی چووە کە بە دەگمەن کەسانی هۆشیار و بە ئاگا بڕویان پێدەکات.\nجیهاد موحمەد/ ١١/٠٢/٢٠١٨


سەرۆک نێچیرڤان بارزانی لەگەڵ سەرۆکی ئەنجومەنی باڵای دادوەری کۆبووەوە\n2021-04-10 [05:43 AM]\nلە بەردەوامیی سەردانەکەیدا بۆ بەغدا، ئێوارەی ئەمڕۆ شەممە ٢٠٢١/٤/١٠، بەڕێز نێچیرڤان بارزانی، سەرۆکی ھەرێمی کوردستان لەگەڵ بەڕێز فایەق زێدان سەرۆکی ئەنجومەنی باڵای دادوەریی عێراق و ژمارەیەکی لە دادوەران و سەرۆکی دادگاکان کۆبووەوە.\nلە کۆبوونەوەکەدا سەرۆک نێچیرڤان بارزانی دەستحۆشی لە ئەنجومەنی باڵای دادوەری و بەتایبەتی بەڕێز زێدان کرد بۆ ھەوڵ و ڕۆڵی ئەرێنییان لە یەکلاکردنەوە و چارەسەرکردنی کێشەی ھەموارکردنی یاسای دادگای فیدراڵی و دامەزراندنەوەی دادگاکە کە بڕیارە لە ئایندەیەکی نزیکدا دەستبەکار بێت و ھیوای سەرکەوتنی بۆ خواست.\nھەردوولا کۆک بوون کە ئەرکی دادگای فیدراڵی سەختە و گرنگە کار و بڕیارەکانی و یەکلاکردنەوەی کێشەکان، ڕەنگدانەوەی سیستەمێکی تۆکمەی دادگەر بێت و بڕوا و متمانەی تەواوی پێکھاتەکانی عێراق بەھێزتر بکات و ھەمووان لەبارەیەوە بە تەواوی ھەست بە دڵنیایی بکەن.\nلە بەشێکی دیکەی کۆبوونەکەدا جەختیان لە گرنگی و پێویستیی ھاریکاری و ھەماھەنگی لەنێوان دامەزاراوە دادوەرییەکانی فیدراڵ و ھەرێمی کوردستاندا کردەوە و چەندین بابەتی دیکەی پەیوەست بە دەسەڵاتی دادوەری و دامەرزاوە دادوەرییەکانیان تاوتوێ کرد.


گوتی دەزانی لەیلا، لە تەواوی ئەو ماوەیدا کە پێکەوە بووین، تۆ قەت چاوت لە چاوی من نەکرد! گوتی چاو دەدزێوە، ڕوانینت لە گۆشەیەکی کەس پێ نەزان گڕی دراوە و غەیبی دەکات ...\nگوێم کیپ دەبێ، ئیتر نابیستم دەڵێ چێ. من سەرم سووڕدەمێنێ. سەیرم پێ دێ کە من، هێشتا، دوایی ئەو هەموو ساڵە پەلەقاژەیە، دوایی ئەو هەموو ساڵە سۆهان لە ڕوح دانە و "خۆبیسمیل" کردنە، هەر پێمەوە ماوە. سەیرم پێ‌هات کە هێشتا ئەو ترسە پیسە، ئەو شەرمە قۆڕە، ئەو بیره دزێوەی بە درێژایی ساڵانی گەورە بوونم لە گوێاندا خوێندبووم هێشتا هەر لە ناخمدا زیندووە. هێشتا بە سەرمدا زاڵە. دەیان بیری کۆن و تازە لە زەینمدا زیندوو بوونەوە. راست دەکات، من چاو دەدزمەوە! تەواوی ئایە و حەدیس و هەرەشە و تەوس و تانە و مۆڕەی هەموو ساڵانی زوو یەک چی لە ناخمدا دەڕشێنەوە. چ ئێشی زۆره. وەک کوولینەوەی برینێکی کۆن. چ ژانێک!\nدڵی وەم نەبوو پێی بڵێم ئەو وشە وشک و ڕقانەی ساڵانی زوو، وەک خەنجەر لە ڕوحدا ڕۆچوون و جێ برینەکانیان قەت سارێژ نەبۆتەوە. نەمزانی چۆنی باس بکەم کە ئەو هەموو ساڵە سووکایەتی پێ‌کردنە، ئەو هەموو ساڵە دەمکووت کردنە، ئەو هەموو ساڵە لە ژێر باری بیری تاوان دا کۆم بوونەوە و ڕوحی ساکار و لاوازی منداڵیمان بە ترس و شەرم و تاسە ڕەش کردنەوە چ لە مرۆڤ دەکات. دڵی وەم نەبوو بۆی باس بکەم چۆن خوومان گرت بە سووکایەتی پێ‌کردنەکان، چۆن دەنگمان بڕا و بێدەنگ هەموو شتمان دی و بیست و سەرمان داخست و قەبووڵمان کرد. سووکایەتی ئەو ساڵانەی مانتۆکانمان چواری وەک خۆمانی جێ دەبووە، سووکایەتی ئەو ساڵانەی سەرپۆشی ڕەشیان لە سەر کردین و بە دەسرەی سپی لێویان سڕین نەوەک سوورمان کردبێ، سووکایەتی ئەو ساڵانەی دەلینگی شەلوارەکانیان بە مەقەست هەڵدەپاچین بەو بیانوویەی دەلینگیان تەنگە. سووکایەتی ئەو ساڵانەی دەگەڵ براکەشت چووبایە دەر دەبایە دەستت بە قەریان دادابا باوەڕیان پێ کردبای. سووکایەتی ئەو ساڵانەی فێریان کردین درۆ بکەین و فێریان کردین باوەڕبکەین درۆکردن تەنیا ڕێگەیە ئەو دەمەی مامۆستای دەرسی دینی لە نوێژ و ڕۆژوومانی دەپرسی و ئێمە ئازایانە درۆمان دەکرد! سووکایەتی هەموو ئەو ساڵانەی نامۆییان خستە نێوان کچ و کوڕ و ئێمەی کچیان کردە سەرچاوەی هەرچی تاوانە کە هەرچی ڕووبدات تاوانبار خۆمانین! دڵی وەم نییە پێی بڵێم لە تەواوی ساڵانی ژیانم لەوێ، ئەو سووکایەتییەم بە گۆشت و پێست و ئێسک، بە زەڕەزەڕەی ڕوح و گیانم تەجرەبە کردووە.\nتەواوی ڕێگەی ماڵ دڵتەنگ بووم. دڵتەنگی ئەوەی هێشتا تۆی ئەو ترسە پیسە، ئەو شەرمە قۆڕە و ئەو بیرە دزێوەی لە ناخمدا چاندبوویان هەر ماوە. هەر هەست پێ دەکرێ... ئەو برینانە بە چی سارێژ دەبنەوە؟ ئەو بیرانە بە چی بسڕمەوە؟ خۆم چون لە چنگ ئەو ترسە ژاراوییە ڕزگار بکەم؟


چاپ و بڵاوبوونەوەی پاسارییەکانی زیندان - قەڵەم\nچاپ و بڵاوبوونەوەی پاسارییەکانی زیندان\nبابەت: کۆمەلە چیرۆک\nنووسەر: رەسوڵ سەفەریانی\nئەم کۆمەڵە چیرۆکە مەجموعەیێک کورتە چیرۆکی لە خۆگرتووە کە هەر کامێکیان دونیایێک بە خوێنەر دەناسێنێت و بەسەرهاتێک لە سەرو خوارکردنەکانی رێگای ژیان دەگێڕێتەوە. لە زۆریاندا خوێنەر لە کۆتاییدا بە هەناسەیێک هاوخەمی خۆی دەردەبڕێت و بڕێکیشیان زەردەیێک دەنیشێنێتە سەر لێوی خوێنەر.\n"پاسارییەکانی زیندان" کۆمەڵێ چیرۆکە کە لە دوو تۆێی کتێبێکدا کۆبوونەتەوە و باس لەو ئازار و ئارەزوو و تاڵی و خۆشییانە دەکەن کە نووسەر لە رێگای پێچەڵاوپێچی ژیاندا یان ئاوێتەیان بووە و دەستەو یەخە لەگەڵیان ژیاوە، یان بە قەڵەمی خەیاڵ دێزاینی پێداون. ئەم کۆمەڵە چیرۆکە مەجموعەیێک کورتە چیرۆکی لە خۆگرتووە کە هەر کامێکیان دونیایێک بە خوێنەر دەناسێنێت و بەسەرهاتێک لە سەرو خوارکردنەکانی رێگای ژیان دەگێڕێتەوە. لە زۆریاندا خوێنەر لە کۆتاییدا بە هەناسەیێک هاوخەمی خۆی دەردەبڕێت و بڕێکیشیان زەردەیێک دەنیشێنێتە سەر لێوی خوێنەر. لەوانەیە بڕێکیان توڕەت بکات و لە بڕێکیاندا بە سەر داکۆکی لە راستی و دروستی بەسەرهاتەکە بکەیت. بیخوێنەوە با بزانیت وایە یان نا.


كوردستان: خۆپیشاندان له دژی میسر\nله‌هه‌ژده‌هه‌مین ساڵڕۆژی ئه‌نفاله به‌دناوه‌كان دا با له به‌رده‌م باڵوێزخانه‌ی میسردا له‌به‌رلین به‌یه‌ك\nده‌نگ داوای چاره‌نووسی ١٨ كچی كۆیله‌كراوی كورد بكه‌ین\nخوشك و برایانی خۆشه‌ویستی كورد\nئه‌م ساڵ له‌كاتیكا یادی شاڵاوه ڕه‌شه‌كانی ئه‌نفال وئه‌و برینه قوڵه ده‌كه‌ینه‌وه كه به‌رله ١٨ ساڵ كرایه جه‌سته‌ی میلله‌ته‌كه‌مان، ڕژێمی ڕوخاو و داروده‌سته‌كه‌ی له به‌رده‌م ئیراده‌ی میلله‌ته‌كه‌مان دا سه‌رشۆرانه له قه‌فه‌سی تاوانباری دا ڕا وه‌ستاون و چاوه‌رێ ی حوكمی مێژوو ده‌كه‌ن.. بۆیه پێویسته هاوكات له‌گه‌ڵ یادی ئه‌نفال و دادگایی ئه‌و تاوانبارانه‌دا هیمه‌تی نیشتیمانی و نه‌ته‌وه‌ییمان بخه‌ینه گه ڕوو له‌م یاده‌دا زریكه‌ی ١٨٢ هه‌زار ده‌نگی ئازادی خنكێنراو و تاوانی قڕكردنی به‌كۆمه‌لی میلله‌ته‌كه‌مان و به‌كۆیله كردنی ١٨ كیژۆڵه‌ی كوردو فرۆشتنیان به وڵاتی میسرو سوكایه‌تی كردن به كه‌رامه‌تی نیشتمانیمانه‌وه جارێكی تر بخه‌ینه به‌رده‌م ڕای گشتی جیهان و بۆ ئه‌وه‌ی له به‌رامبه‌ر مێژوودا خۆمان ڕوو زه‌رد نه‌كه‌ین با جارێكی تر یادی ئه‌نفال به‌رز ڕاگرین و پێكه‌وه هه‌موو به ده‌نگێكی یه‌كگرتوو له وكیژه بێ نازانه بپرسینه‌وه كه له گه‌له‌كه‌مان زه‌وتكراون و داوای چاره‌نوسیان بكه‌ین و ده‌نگی بێزاری و ناڕه‌زاییش بگه‌یه‌نینه حكومه‌تی میسرو هه‌موو ئه‌و هاوكاری و یارمه‌تیانه‌شی ڕسوا بكه‌ین كه له دروستكردنی چه‌كی كیمیاوی دا پێشكه ش به ڕژیمی سه‌دامی خوێنڕێژی كردووه ..هه‌ر بۆیه بانگهێشتتان ده‌كه‌ین بۆ خۆپیشاندانی ڕۆژی پێنج شه‌مه ١٣/٤ تائێمه‌ش ده‌نگمان بخه‌ینه پاڵ ده‌نگی ڕه‌وه‌ندی كورد له ده‌ره‌وه‌ی ولات.\nبه ئاماده‌بون و به‌شداری كردنتان ئه‌ركی نیشتمانی و نه‌ته‌وه‌یی خۆتان جێ به‌جێ ده‌كه‌ن .\nشوێن و ئه‌درێسی خۆپیشاندانه‌كه:-\nRoji: Penjsamme (Do. ) 13. April 2006 Katjmer: 12:30 Uhr\nAdresse: Botschaft der Republik Ägypten\nKurdische Frauen im Exil e. V. ZOZK Kerkuk Solidarity\nسبةي 12-4 خؤثيشاندان لة سويد و دانمارك بؤ بةردةم بالَويَزخانةي ميسر ساز دةكريَت\nخۆپیشاندانێک بۆئه وه ی حکومه تی میسر به ڕه‌سمی داوای لێ بوردن له گه لی کورد بکا\nله درێژه ی چالاكییه سه‌رانسه‌رییه‌كان بۆ دیاریكردنی چاره‌نووسی ئه‌و 18 كچه‌ی به میسر فرۆشران , هه‌روه‌ها نارِه‌زایه‌تی له هاوكاری سه‌ربازی حكومه‌تی میسر به‌رژێمی به‌عسی رِوخاو به‌تایبه‌ت چه‌كی كۆمه‌ڵكوژی كیمیاوی , ، خۆپیشاندانێک ساز ده که ین َله‌به‌رده‌م قونسلخانه ی میسر له شاری ستۆکهۆلم\nstrand v 35\n11456 stockholm که شوێنی زۆر به ی سه فاره ته کانه\nله‌لایه‌ن ئه‌م لایه‌نانه‌وه سازئه‌کرێت\nو وه هه رچ رێکخراوو پارتێک ده یه وێت به شدار بێت زۆر خۆشحال ده بین\nناوه‌ندی هه‌ڵه‌بجه- چاک\nڕادیۆی ده‌نگی ژنان\nڕێکخراوی ژنانی کۆمه‌ڵه -سوید\nگه‌شه‌ی ژنانی کوردستان\nڕێکخراوی خوێندکارانی کوردستان\nلاواني سؤسيال ديموكراتي كورد\n0736193769 chnor sadyq\n0737589576 ronak hosman\n0708891896 amina kaka bavah\n0762611135 qader nader\nبانگه‌واز بۆ خۆپیشاندان له دانمارک\nبه‌روار: 12 / 4 / 2006\nکاتژمێر: 12.00 ی نیوه‌ڕۆ\nناونیشان .. له به‌رده‌م وێستگای ئۆسته‌رپۆرت Østerport station کۆده‌بینه‌وه و له‌وێشه‌وه به ڕێپێوان بۆ به‌رده‌م باڵوێزی میسر.\nداوا له هه‌موو کوردستانیانی نیشته‌جێی دانمارک ده‌که‌ین به‌شداری له‌و خۆپیشاندانه بکه‌ن.\n40509391 – 40369448 - 27578578\nلیژنه‌ی سازدانی خۆپیشاندان\nposted by خالید عه‌زیزی | 21:27


سەرۆکی فەڕەنسا کۆچبەرێکی نایاسایی خەڵات دەکات کە وەک سپایدەرمان منداڵێکی ڕزگارکرد\nسەرۆکی فەڕەنسا هاوڵاتینامەی بەخشیـیە کۆچبەرێکی نایاسایی خەڵکی مالی پاش ئەوەی بوێرانە وەک سپایدەرمان توانی منداڵێکی تەمەن 4 ساڵ ڕزگاربکات.\nئیمانۆئێل ماکرۆن ئەمڕۆ دووشەممە لە کۆشکی سەرۆکایەتی ئیلیزێ پـێشوازی کرد لە مامادۆ گاسامای تەمەن 22 ساڵ، ئەوەی ڕۆژی شەممە وەک سپایدەرمان بەسەر بینایەکی پاریسی پایتەخت سەرکەوت و توانی منداڵێک ڕزگاربکات لەوەی لە نهۆمی چوارەمی بیناکەوە بەرببێتەوە.\nسەرۆک ماکرۆن هەروەها مەدالیای ئازایەتی بە مامادۆ بەخشی و پـێی گوت " بوویتە نمونە بۆ ملیۆنان کەس، بۆیە شتێکی سروشتیـیە نیشتمان لە بەرامبەرتدا بەوەفابێت." پـێشنیاریشی کرد بچێتە ڕیزەکانی تیمی ئاگرکوژێنەوەی فەڕەنسا.\nگوتیشی ئیدی بە شێوەیەکی یاسایی لە فەڕەنسا دەبێت و ئەگەر خوازیاربێت ئەوا لە ئەمڕۆوە دەستدەکرێت بە ڕێوشوێنەکانی پـێویست بۆ ئەوەی هاوڵاتینامەی پـێببەخشرێت.\nپاشان ماکرۆن لەسەر تویتەرەکەی پارچە ڤیدیۆیەکی چاوپـێکەوتنەکەی لەگەڵ مامادۆ بڵاوکردەوە و لەسەری نووسیویەتی" ئازایەتی لەو جۆرەی مامادۆ هەموو ڕۆژێک پـێویستمان پێی دەبێت."\nڤیدیۆی ڕزگارکردنی مامادۆ بۆ ئەو منداڵە لە میدیا و تۆڕە کۆمەڵایەتیـیەکان بڵاوبوویەوە و دەستخۆشیـیەکی زۆری لێکرا کە ئازایانە بەبێ گوێدانە ژیانی خۆی بەهانای ئەو منداڵە چووە.\nمامادۆ کە لە مانگی نۆی ساڵی 2017 وە بە شێوەیەکی نایاسایی گەیشتووەتە فەڕەنسا پاش وەرگرتنی مەدالیاکە خۆشحاڵی خۆی دەربڕی و گوتی ئەمە یەکەم جارە مەدالیایەکی لەو جۆرە وەربگرێت.\nلە لایەکی دیکە خانم ئان هیدێلغو سەرۆکی شارەوانی پاریس لەسەر تویتەرەکەی نووسیویەتی پەیوەندی تەلەفۆنی لەگەڵ مامادۆ کردووە و زۆر سوپاسی کردووە بۆ ئازایەتیـیەی نواندویەتی لە ڕزگارکردنی ژیانی ئەو منداڵە. هەروەها نووسیویەتی مامادۆ بۆی باسکردووە کە ئاواتەخوازە ژیانی لە فەڕەنسا بەسەربەرێت، بۆیە ئەویش بەڵێنی پـێداوە وەک شاری پاریس بەهەموو شێوەیەکی بۆ ئەم مەبەستە پشتیوانی لێبکەن.\nجێی ئاماژەیە منداڵەکە هی خێزانێکی فەڕەنسیـیە و باوکی، تەمەن 37 ساڵ، بە تەنیا لە ئەپارتمانەکەیان جێهێشتووە لە کاتێکدا دایکی لە دەرەوەی شار بووە. پـۆلیس باوکی منداڵەکەی دەسـتگیرکرد.\nڤیدیۆی ڕزگارکردنی منداڵەکە:


كارامه‌ییه‌كانی ژیان (7) و كۆتایی – ده‌روونناسی\nكارامه‌ییه‌كانی ژیان (7) و كۆتایی\nكارامه‌یی په‌يوه‌ندى كردن\nئا؛ دانا سه‌لام/ ب. رێكخراوی رێنمایی\nدروستكردنی په‌یوه‌ندییه رۆژانه‌ییه‌كان له ژیانماندا.\nهه‌ڵكردن له‌گه‌ڵ ململانێكان كه له‌نێوان مرۆڤه‌كاندا رووده‌دات.\nلێزانی و كارزانی له دروستكردنی په‌یوه‌ندییه كۆمه‌ڵایه‌تییه‌كان به‌شێوه‌یه‌كی چالاكانه.\nمرۆڤ بوونه‌وه‌رێكی كۆمه‌ڵایه‌تییه ناتوانێ به‌ته‌نیا بژیت، بۆیه پێویستی به‌كه‌سانی تر هه‌یه و پێویسته په‌یوه‌ندی نوێ دروست بكات.\nهه‌ندێ له توێژینه‌وه‌كان ئاماژه به‌وه‌ده‌كه‌ن كه سه‌ركه‌وتنی كه‌سه‌كان له ژیاندا به‌ڕێژه‌ی له (75%) بۆ په‌یوه‌ندییه‌كان ده‌گه‌ڕێته‌وه، ته‌نیا له (15%)ـی بۆ لایه‌نی زانینی و معریفی ده‌گه‌ڕێـته‌وه.\nپه‌یوه‌ندییه‌كی ئه‌رێنی یارمه‌تیده‌رێكی زۆر باشی زیاد كردنی به‌رهه‌مه‌كانه له‌و ژینگانه‌ی تۆ تێیدایی.\nدروستكردنی په‌یوه‌ندییه كۆمه‌ڵایه‌تییه سه‌ركه‌وتووه‌كان یارمه‌تیده‌رێكی زۆرباشه كه ئێمه له رووی ده‌روونییه‌وه هه‌ست به رازیی بوون بكه‌ین، هه‌روه‌ها ده‌بێـته هۆی زیاتر كردنی ئاستی متمانه به‌خۆبوون.\nبه‌شێوه‌یه‌كی ڕێزدارانه مامه‌ڵه له‌گه‌ڵ هه‌موو كه‌س بكه.\nكاتێك له‌گه‌ڵ كه‌سێك مامه‌ڵه ده‌كه‌یت وا بكه كه هه‌ست بكات كه تۆ گرنگی پێده‌ده‌یت كه ناوی ده‌هێنێ یان سیفاتێكی باشی ده‌ده‌یته پاڵ، یانیش هه‌ندێ شتی باشی له‌سه‌ر باس ده‌كه‌یت.\nله‌كاتی مامه‌ڵه‌كانت له‌گه‌ڵ كه‌سه‌كان ته‌نیا ته‌ركیز له‌سه‌ر باشییه‌كان بكه، ته‌ركیز له‌سه‌ر په‌یوه‌ندییه‌كه‌ت بكه‌وه نه‌وه‌ك له‌سه‌ر كه‌سایه‌تیه‌كه‌ی.\nبه‌ها بۆ كه‌سه‌كان دابنێ و بارودۆخه بچوكه‌كان مه‌كه به كێشه.\nپه‌یوه‌ندییه‌كان له‌سه‌ر بنه‌مایی (تۆ بڕاوه و من بڕاوه) دروست بكه، خاڵی هاوبه‌ش بدۆزه‌وه، به‌دوای ئه‌و شتانه‌دا بگه‌ڕێ كه سوود به‌تۆ و ئه‌و و كه‌سانی تر ده‌گه‌ینێ.\nئاستی گرنگی پێدانی خۆت بۆ كه‌سه‌كه ده‌رببڕه، هه‌وڵبده له‌سه‌ری بدوێی.\nفێره هونه‌ری گوێگرتن ببه، له قسه پێبڕین دوور بكه‌وه، له‌گه‌ڵیدا به و ته‌ركیز بكه، بزانه چی ده‌ڵێت لێی تێبگه.\nهه‌وڵبده به ناڕاسته‌وخۆی هه‌ڵه‌كانی بۆ راست بكه‌یته‌وه، هاوكاری بكه، له شێوازی هێرش بردن دووربكه‌وه، ئاگادار به هه‌ست و ویستی ره‌خنه‌گرتن به‌سه‌رتدا زاڵ نه‌بێت.\nواز له رابردوو بهێنه، هه‌وڵبده كار له‌سه‌ر ئێستاتان بكه‌یت، كۆنه كا به با مه‌كه‌وه، چونكه ئه‌مه ده‌بێته هۆی دروستبوونی ره‌ق و ناره‌حه‌تی له‌نێوانتاندا.\nباشییه‌كانی بۆ بگێڕه‌وه یان بۆی باسبكه‌وه، به‌ڵام به‌بێ زیاده ڕۆیی و ماكیاژ كردن.\nداوای چاكه و باشی بۆ بكه له هه‌موو كاروبارێكیدا.\nكۆنتڕؤڵی هه‌ڵچوونه‌كانت بكه، رێگا به هه‌ڵه‌شه‌یی مه‌ده.\nئه‌گه‌ر هه‌ڵه‌یه‌كت هه‌بوو دان به‌هه‌ڵه‌كه‌تدا بنێ، هه‌وڵمه‌ده مافی پێشێل بكه‌یت و بڕیار له‌سه‌ر هه‌ڵه بده‌یت.\nبه هه‌ڵچوونه‌كانی ڕابردووت مامه‌ڵه مه‌كه، دووباره ده‌رفه‌ت بده خۆت و به‌رامبه‌ر بۆ ئه‌وه‌ی بتوانن سه‌ر له‌نوێ په‌یوه‌ندییه‌كی نه‌رێنی دروست بكه‌نه‌وه.\nئه‌و ئه‌زموون و شاره‌زایی و كارامه‌ییانه‌ی كه هه‌ته و ده‌زانی بۆ ئه‌وان ده‌گه‌نجێ باسی بكه.\nقسه‌كردن و بیروڕاكانت با هه‌میشه ئه‌رێنی بێت له‌سه‌ر كه‌سانی تر، له ره‌خنه‌گرتنی زۆر له‌كه‌سانی تر دووربكه‌وه، چونكه ئه‌مه ده‌بێته هۆی له‌ناو بردنی په‌یوه‌ندییه‌كانت.\nله‌كاتی هه‌بوونی كه‌سانی تر له‌نێوانتاندا له‌سه‌ر ده‌رخستنی رووه باشه‌كان سوور به، هه‌وڵمه‌ده نه‌هێنییه‌كان باس بكه‌ی.\nبه‌رده‌وام و به‌بێ زیاده‌ڕۆیی، هه‌روه‌ها له شوێنی خۆیدا به‌بێ كه‌مته‌رخه‌می ئه‌م وشانه به‌كاربهێنه (سوپاس، ببوره، به‌یارمه‌تیت، زۆرباشه، خۆشحاڵبووم…). له به‌كارهێنانی ئه‌م وشانه ده‌ستكراوه و زار كراوه به. چونكه كاریگه‌ر گه‌وره‌یان هه‌یه.\nهاوسۆزبه، واته هه‌ست و سۆزه‌كانی خۆت به گوێره‌ی بارودۆخه‌كان بۆ كه‌سه‌كان ده‌رببڕه، به‌ڵام به‌گوێره‌ی پێویست و له سنوری خۆی به‌بێ زیاده‌ڕۆیی.\nله‌سه‌ر به‌ڵێن و په‌یمانه‌كانت سوربه كه پێیت داوه، هه‌وڵبده به‌ڵێن و په‌یمانێك به كه‌سه‌كان بده‌یت كه له‌سنوری ده‌سه‌ڵات و تواناتدا بێت.\nله چه‌له‌حانێ و شه‌ڕه ده‌مه دووربكه‌وه، ئه‌مه ته‌نیا په‌یوه‌ندییه‌كان كاڵده‌كاته‌وه، هیچ سوودێكی نییه.\nبه‌رده‌وام گه‌شبین به و زه‌رده‌خه‌نت له‌سه‌ر لێوان بێ، ئه‌مه‌ت له‌بیر بێت كه هاوڕێكه‌ت ئه‌جری له‌سه‌ر تۆ هه‌یه.\nله قسه ره‌ق و دڵ برینداره‌كانت دوور بكه‌وه.\nنه‌رم و له‌سه‌رخۆبه، وه‌ك خۆتبه، له نواندن دووربكه‌وه، كار به‌م یاسایه بكه كه تۆ خۆتی نه‌وه‌ك كه‌سی تر.\nهاوكاری هاوڕێكانت بكه، گیانی هاوكاری خۆشی ده‌به‌خشێ. به‌ڵام ئاگاداربه كه وه‌ك مه‌شه‌خۆ له‌سه‌رت نه‌ژین.\nفاكته‌ره‌كانی به‌شدار له‌دروستكردنی په‌یوه‌ندی\nهه‌روه‌ها پسپۆڕانی ئه‌و بواره سێ فاكته‌ریان دیاری كردووه كه كاريگه‌رى راسته‌وخۆیان هه‌یه له‌سه‌ر كه‌سى به‌رامبه‌ر، ئه‌گه‌ر به دروستى به‌كاریانبهێنی ئه‌وا كاريگه‌رييه‌كى باشى ده‌بێت له‌سه‌ر تاك، وا ده‌كات په‌يوه‌ندیيه‌كه باش بێت، به‌ڵام ئه‌گه‌ر نه‌توانى په‌يوه‌ندييه‌كى تووندوتۆڵ له نێوان ئه‌م سێ فاكته‌ره دروست بكه‌ى ره‌نگه ئه‌نجامى په‌يوه‌ندييه‌كه له‌گه‌ڵ كه‌سى به‌رامبه‌ر خوازراو نه‌بێت. فاكته‌ره‌كانيش ئه‌مانه‌ن:\nله‌ڕوانگه‌ى وشه‌كانه‌وه: خودى ئه‌م وشانه‌ى له‌كاتى گفتوگۆكه‌دا ده‌ريده‌بڕين كاريگه‌رييه‌كه‌ى 7%ـه، وشه‌كان هيچ مانایه‌كيان نيه، به‌ڵكو ئێمه خۆمان مانايان پێده‌ده‌ين.\nله‌ڕوانگه‌ى ده‌نگه‌وه: تۆنى ده‌نگ و شێوازى ده‌ربڕينى وشه‌كان كاريگه‌رييه‌كه‌ى ده‌گاته 38%, ئه‌مه‌ش رێژه‌يه‌كى به‌رزه بۆيه پێويسته ئه‌و تۆنه ده‌نگه‌ى به‌كاريان ده‌هێنين له‌گه‌ڵ وشه‌كان و ماناكه‌يان بێته‌وه، ته‌واوكه‌رى يه‌كترى بن و دژ به‌يه‌ك نه‌بن، وه‌ك وشه‌ى (خۆشه‌ويستى) ئه‌و تۆنه ده‌نگيه‌ى كه ده‌بێت له‌گه‌ڵى به‌كاربێت، ده‌بێ تۆنێكى نه‌رم و له‌سه‌رخۆ و خاو بێت، نه‌ك تۆنێكى ره‌ق و زه‌بر و سارد وسر، ئه‌گه‌رنا ئه‌م وشه‌يه ئه‌و مانا جوانه‌ی خۆى له ده‌ستده‌دات. به‌ڵام بۆ تۆنى ده‌نگى وشه‌ى (شه‌ر يان دڕك)ده‌بێت پێچه‌وانه‌ى سه‌ره‌وه‌بێت.\nله‌ڕوانگه‌ى بينينه‌وه: ئه‌م خاڵه زۆرترين كاريگه‌رى هه‌يه له‌سه‌ر كه‌سى به‌رامبه‌ر، كه ده‌گاته 55%، كاريگه‌رى له‌هه‌ر دوو خاڵه‌كه‌ى تر زياتره، ئه‌مه‌ش بۆ ئه‌وه ده‌گه‌ڕێته‌وه به‌ڕاستى زمانى جه‌سته هه‌ڵچوون و گوزارشته‌كانى ده‌موچاو كاريگه‌رى به‌رزيان هه‌يه (رابێنز، 2006)\nمحمد حسين، افرام، 2009، نه‌خۆشيه ده‌رونيه‌كان، نشر احسان، ئيران/ تاران، چ1.\nالريماوي، محمد عوده، والاخرون، 2008، علم النفس عام، چ3، دار المسيره، عمان/ الاردن.\nقه‌ره‌چه‌تانى، كريم شريف، 2009،سايكۆلۆژياى گه‌شه، چاپخانه‌ى په‌يوه‌ند، كوردستان/ سلێمانى،چ1.\nقه‌ره‌چه‌تانى، كريم شريف، 2007، سايكۆلۆژيايى گشتى، چ2، چاپخانه‌ى حاجى هاشم، هه‌ولێر.\nڕابێنز، ئه‌نتۆنيۆ، 2006،به‌ره‌و كامه‌رانى، چاپخانه‌ى گه‌نج، سلێمانى، چ1، و/ هه‌ژار جوانرۆيى.\nفه‌قێ، ابراهيم، 2006، پرَۆگرامى زمانه‌وانى ده‌مارگيرى و هونه‌رى په‌يوه‌ندى بێ سنور NLP، چاپخانه‌ى گه‌نج، سلێمانى، چ1، و/ كه‌مال على.\nخليل، معين، 2007، كۆمه‌ڵناسى خێزان، چاپخانه‌ى خانێ، دهۆك،چ1، و/ ئارام ئه‌مين جلال.\nناسرى، محمد، 2012، به‌رگرى و به‌ره‌نگارى خووگرتوويى له مادده هۆشبه‌ره‌كان، چ1، چ شهاب هه‌ولێر.\nناسرى، محمد، 2008، چه‌ند وانه‌و سميناره‌كى، زانكۆى كۆيه.\nرێكخراوى كۆمه‌له‌ى گه‌شه‌پێدانى خه‌لكPDAى نه‌رويجى،2007، وۆركشۆپ و سميناره‌كانى .\nچه‌ند سايتێكى ئه‌نته‌رنێت؛ وه‌ك (org/Arabic lifeskills، wellteens.net، wpvcchool.com و alukah.net/social).


گفتوگۆیه‌ك ده‌رباره‌ی كتێبی كۆمۆنیزمی نوێ – admin\nگفتوگۆیه‌ك له‌گه‌ڵ هاوڕێ ئاسۆ كه‌مال ده‌رباره‌ی كتێبی كۆمۆنیزمی نوێ\nبه‌سه‌رپه‌رشتی په‌یجی فیكری و ڕۆشنبیری ڕێكخستنه‌كانی حزبی شیوعی كوردستان له ده‌ره‌وه‌ی ووڵات\nزۆر سوپاس بۆ هاوڕێیان ڕێواس Rewas Ahmad Banixelani و هاوڕێ ئاسۆAso Shashoy بۆ ڕیکخستن و بەڕیوەبردنی ئەم سیمینارە و گرنگی پیدان بە بابەتەکە و زەحمەتکێشانیان و ماندوبونیان\nپرسیاری هاوڕێیانی بینه‌ر بۆ هاوڕێ ئاسۆ كه‌مال 24-10-2020\n١. هاورێ خه‌رمان ئه‌لمانیا : دەست خۆشی وبەخيراتنی هاورێ ئاسۆ دەکەم ،پرسيارێک لەسەر رون کردنەوەی لەسەر دروست کردنی حزبێکی کرێکاری ،ئايە ئەو حزبەی بەرێزت باسی دەکەی شمولی کوردستانيش دەکات !لەبەرئەوەی لەسەتا هەشتای کرێکاری کوردستان نەخوێندەوارە کەمێکی کەم لەناو حزبی چينی خۆی بەشدارە ،جۆن دەتوانرێ هەموو حزب تەسليمی کرێکار بکەين تاببن بە بناخەيەک بۆ بەگژداجونەوەی سەرمايەداری و ببن بەديلێک ؟دووەم ئەو چينە رۆشەنبيرە کە خەباتی نەپساوە بەشداربون دەوريان جی دەبێ ؟ ئەو خەباتەی بەرێزت باسی دەکەی لەکوردستان مەبەستت لەکاری هەرەوەزی ياشورای گەرەک دروست بکرێ ،بەڵام ئەوکاتەش بەبێ شێوەی هەرەم ،مەبەست دروستکردنی مەرکەزيەت نابی ئەوەيان جۆن دەجيتە بەشی پراکتيک ؟\n٢.هاوڕێ محمد ئه‌حمه‌د ئه‌ڵمانیا: ئاسۆ گیان ئێستا دەنگوو ڕەنگی چەپ لە کوردوستاندا لەسەر کێشەی تێۆری زیاترە لەوەی داواکاری بۆ چینی کرێکار ٣.هاوڕێ ئاسۆ گه‌رمیانی هۆڵه‌ندا: کتێبی کۆمونیزمی نوێ ی هاوڕێ ئاسۆ کەمال، کتێبێکی بەنەرخە. پێویستە لەسەر هەر تێکۆشەرێکی مارکسی لە باشووری کوردستان ئەم کتێبە بخوێنێتەوە. ناوەرۆکی ئەم کتێبە رخنەیەکی مێژوویی- مادی قووڵە، نەک تەنها لەئەزموونی حزبێکی دیارکراو کە خۆی تیادا رۆڵ و قووربانی هەبووە، بەڵکو لە هەر دیدو تێزێکی رادیکاڵ کە رەچاوی بەڵانسی هێزی کۆمەڵایەتی و سیاسی ناکات و ناواقیعییانە بیر دەکاتەوەو لە ئەنجامدا ئەوەیشی هەیە لەدەستی دەدات. کتێبەکە لە کۆتاییدا بانگەشە بۆ مۆدێلێکی نوێ لە ڕێکخستنێک دەکات بۆ کۆکردنەوەی کۆمونیستەکان و سەرجەم کرێکاران. لەیرەدا دەتوانین لەم خاڵە بەفراوانی بکۆڵینەوە چوونکە کتێبەکە لەم بوارەدا بۆشاییەکی گەورە پێوە دیارە. ڕێکخستنێکی وا بەنیازی پاک و باش و بەبانگەشە دروست نابێت، بەڵکو بە هزرو ئایدیۆلیژیایەکی دیار کە لەواقیعەوە پێک دێت. لەم بوارەدا دەبێ رەچاوی ئەوە بکەین کە کۆمەڵگای کوردستانی خاوەن ئابوورییەکی رەیعییە، هێشتان چینی کرێکارمان نیە، جگە لەوەی کە ژمارەی بەرهەمهێنەرە راستەقینەکان و هێزی کۆمەڵایەتی و سیاسییان لاوازە. کۆمەڵگای کوردستانی کۆمەڵگایەکی سەرمایەداری پێشکەوتوو نیە تاکو بەرنامەی پارتی کۆمونیست تەنها بە دیوە چینایەتییەکەی چڕبکرێتەوە.\n٤.هاوڕێ دایكی ئه‌ستێره ئه‌ڵمانیا : ئایا راستە کە دەلین مارکس تەنها مولکی کۆمونیستەکانە .بەلام گرامش مولکی تەواوی مرۆڤایەتیە زیادەیەک بۆ پرسیارەکەم .بەمانای مارکس لە بارەی ئابوریوە گرامش مرۆڤایەتیوە پیرمرند بووە\n٥.هاوڕێ نازه‌نین سوید : دوای رێز و سلاوـ باس لە کاریگەری ھەرەس ھێنانی یەکێتی سۆڤیەت ئەکرێت بۆ ئەو بارەی ئێستای کۆمۆنیزمی سەردەم بە رای بەرێزتان ئەم گاریگەریە بۆچی ئەوەنە قوڵە کە حیزبە کۆمۆنیستەکان دوای ئەم ھەموە سالە نەیان توانیوە رێبازو ستراتیجی تازە بگرنە بەر بۆ گۆرانکاری حیزبی و بوژانەوەی حیزب لە ناو چینی کرێکاراندا ھاورێ لە کتێبەکەدا باسی بت پەرستی حیزبی کردوە ئایا شێوەکانی ئەو بت پەرستیە لە حیزبی کۆمۆنیستدا لە چیا خۆی ئەبینێتەوە\n٦.هاوڕێ ئازاد عوسمان سویسرا : سوپاس بۆ ھاوڕێ ئاسۆ بۆ باسەكەى ، تێروانيت لەسەر ھاوپەيمانى شيوعى و كۆمۆنست و چەپەکان لە کوردستاندا چۆنە دژ بە دەسەڵاتی سەرمایەداری کورستان؟\n٧.هاوڕێ دایكی تارا سوید: Rezo slawm botan abo aw qsao krdaro hawlo chalakyana chand sal lamao pesh bkraya la estada sodi nya ٨.هاوڕێ سامان به‌كر كوردستان: هاوڕێیان چینی کرێکار بەپێی فکری مارکس تەنیا چینێکە کەدەتوانێ شۆڕش بەرپا بکات ، بەڵام زۆربەی کرێکاران خۆیان وەکو شۆڕشگێڕ نابینن و چینی کرێکاریش بەگشتی خۆی وەک چینێکی شۆڕشگێڕ نایەتە پێشچاو ئەگەر کرێکار لەهێزی خۆیان ئاگاداربوونایە ئەوا ئەرکی سۆشیالیستەکان تەواو ئاسان دەبوو بەڵام لەبەر ئەوەی بیروبۆچونی باو لەهەر کۆمەڵگەیەکدا بیروبۆچونی چینی سەردەستە کرێکاران هەموو بیرو بۆچونە جیاجیا کانی کۆمەڵگەیان لەهۆش و بیردا هەڵگرتوە ، هەندێکیان کەبەشێوەیەکی ڕێژەیی کەمینەیەکی بچوک پێکدێنن تاڕادەیەک هەموو بەهاکانی چینی سەرمایەدار پەسەند دەکەن کە حوکمیان دەکات کرێکاران دەبێ بەهاوبەشی و لەنێو یەکێتیە پیشەییەکان و پارتە سیاسیەکانی چینی کرێکاردا خۆیان ڕێکخەن لەگەڵ ئەمەشدا بەهیچ شێوەیەک هێزی ڕێکخراوەو چالاکیە هاوبەشەکانیان لەبەرچاودا ڕوون نیە\n٩.هاوڕێ خه‌سره‌و خالد كوردستان : سڵاو كاك ئاسۆ بە تێگەیشتنی من لەسە ر گفتوو گۆكانی تۆدا دەردەكەوێت كە پێویستە بۆ ھەوڵدان بۆ گۆران كاری ریشەیی لە ھەرێم پێویستە سەرجەم ئەوحزبانەی كە باوەریان بە سوسیالیزم ھەیە . پێویستە ئێستا بەرەیەكی چەپ بۆ رزگاری نیشتمانی بەرەیەكی بەرفراوان بەپێی بەرنامەیەكی واقعی كۆببنەوەو خۆیان رێك خەن بۆ داكۆكی لە كرێكاران .\n١٠.هاوڕێ عیماد عه‌لی ئه‌ڵمانیا : ڕێز بۆ هاوڕێ ئاسۆ كه‌مال، ته نانه ت جۆن بايدن. له دوا ديبيتى له گه ل ترامپ دا. ده رباره ى به رانگارى بوونه وه. ى كوڤيد ١٩ جه ختى له وه كردوه. كه ضوعفي سه رمايه دارى حوكمى ترامپ. اهمال كردنى جه ماوه ر ميلله ت به لايه وه گرنگ نيه. هه ر بو يه ش ته نانه ت سه رمايه دارانيش هيزى. گه ل و جه ماوه ر له كانى پيويستدا. به كار ده هينن بؤ مه رامى خؤيان. هاورى ئاسؤيش. پيشنيارى كرد. كه ده بيت. نوخبه ى روشنفكرانى چه پ. ده بيت. ئه م هه له بقؤزيته وه. تاك و بتوانيت. جه ماوه ر له ده ورى خؤيدا كؤ بكاته وه. مه ركه زييه تيش نه بيت. به ربلاوى و نزاع و هه ر يه كه و بؤ خؤى دروست ده بيت. ميكانيزم هه يه. ده فه رموون. با ئه ندامانتان اندماج بكه ن له گه ل حزبمان. به و روحيانه ته ى كه باسي ليوه ده كه يت. له ئيستا دا حزبي شيوعى دامه زراوه و ميژويكيشي هه يه. بچنه ناو حزب به وناونيشانهى كه باست ليوه كرد.\n١١.هاوڕێ نیشته كوردمارك سوید : ئایا سەرمایەداری هەیە لە کوردستان؟ ١٢.هاوڕێ كاسترۆ مه‌عروف كوردستان : لەکاتێکدا هیزە چەپ ومارکسیەکان خۆیان ڕێک نەخراون کارێکارانیش بەهەمان شێوە ڕێک نەخراون چۆن دەتوانین بەسەر ئەمەدا زاڵ بین؟.


بارزانی و نوجەیفی پێداگری لە چارەسەركردنی كێشەكان لەڕێی گفتوگۆ دەكەن\nسەرۆك مەسعوود بارزانی ئەمڕۆ پێشوازی لە جێگری سەرۆك كۆماری عێراق كرد و هەردوولا دووپاتیان لەوە كردەوە كە كێشەكانی نێوان هەرێمی كوردستان و بەغدا، نابێت لە رێی زمانی زبر و فەرزی ئەمری واقیع یەكلا بكرێتەوە، بەڵكو دەبێت سەرجەم كێشەكان لەڕێی گفتوگۆ و دانیشتن چارە بكرێت.\nرۆژی پێنجشەم حەوتی كانوونی یەكەم، سەرۆك بارزانی پێشوازی لە ئوسامە نوجێفی جێگری سەرۆك كۆماری عێراق كرد، لە دیدارەكەدا كە فازڵ میرانی سكرتێر و هۆشیار زێباری و ئازاد بەرواری ئەندامانی مەكتەبی سیاسیی پارتی دیموكراتی كوردستان ئامادە بوون، بارودۆخی سیاسیی نێودەوڵەتی و عێراق و ناوچەكە خرایە بەرباس و گفتوگۆ و رۆشنایی خرایە سەر رەوشی ئاوارەكان و بارودۆخی شاری مووسڵ.\nلە بەشێكی تری كۆبوونەوەكەدا، پێوەندی نێوان هەولێر و بەغدا و پرۆسەی سیاسی عێراق و دواڕۆژی ژیانی سیاسیی پێكهاتەكان لە عێراق، هەروەها كێشە و بەرەنگاریی ناو پرۆسەی سیاسی تاوتوێ كرا و هەردوولا دووپاتیان لەوە كردەوە كە كێشەكانی نێوان هەرێمی كوردستان و بەغدا نابێت لە رێی زمانی زبر و فەرزی ئەمری واقیع یەكلا بكرێتەوە، بەڵكو دەبێت سەرجەم كێشەكان لەڕێی گفتوگۆ و دانیشتن چارەسەر بكرێت.\nبارزانی و نوجەیفی لەسەر ئەوەش هاوڕا بوون كە چارەكردنی كێشەكان و تێپەڕاندنی بەرەنگاری و رێگەگرتن لە قووڵبوونەوەی تەنگژەكان پێویستی بە هاوئاهەنگی و لێك تێگەیشتن و كاری هاوبەشی لایەنەكان هەیە.\nسه‌رۆك وه‌زیرانى كه‌نه‌دا بۆ نادیه موراد: ئازایه‌تیت پێوانه ناكرێ\nپارتی مەرجی پێكهێنانی حكوومەتی ئاشكرا كرد\nئیسرائیل مووشه‌كباران ده‌كرێت\nئه‌وروپا سزا به‌سه‌ر چه‌ند وڵاتێكى عه‌ره‌بى ده‌سه‌پێنێ


شارپرێس نوێترین زانیاریی له‌باره‌ى نزیكبونه‌وه‌ى بافڵ تاڵه‌بانى‌و لاهور شێخ جه‌نگى ئاشكراده‌كات\n05/02/2022 13204 جار خوێندراوه‌ته‌وه\nكه‌سێكى نزیك له‌لاهور شێخ جه‌نگى زانیاریی نوێ له‌باره‌ى نزیكبونه‌وه‌ى بافڵ تاڵه‌بانى‌و لاهور شێخ جه‌نگى ئاشكراده‌كات‌و ڕایده‌گه‌یه‌نێت، "له‌نێوان هاوسه‌رۆكاندا نزیكبونه‌وه هه‌بوه‌و ئومێد هه‌یه زیاتریش بێت‌و بگه‌نه ڕێكه‌وتن".\nد.بەختیار جەبار شاوەیس پەرلەمانتارى خولى پێشوى عێراق له‌فراكسیۆنى یه‌كێتى‌و كه‌سى نزیك له‌لاهور شێخ جه‌نگى له‌میانى به‌رنامه‌ى (شرۆڤه)ى ده‌زگایی میدیایی شارپرێسدا كه كاتژمێر (7:15) بڵاوده‌كرێته‌وه ڕایگه‌یاند، "لەڕاستیدا ئێستا هه‌ڤاڵانى سه‌ركردایه‌تى یه‌كێتى ئێستا زیاتر سه‌رقاڵى پرسى سه‌رۆكایه‌تى كۆمارن، له‌كۆبونه‌وه‌ى سه‌ركردایه‌تیشدا زۆر جه‌خت له‌سه‌ر ئه‌وه‌كراوه‌ته‌وه كه ئه‌م پرسه په‌یوه‌ندیی به‌ئیراده‌ى یه‌كێتیه‌وه هه‌یه ئه‌گه‌ربێت‌و د.به‌رهه‌م ساڵح نه‌توانێت چوار ساڵى داهاتوو ئه‌و پۆسته وه‌ربگرێته‌وه، ئه‌وه قورس ده‌بێت بۆ یه‌كێتى".\nسه‌باره‌ت به‌نزیكبونه‌وه‌كانى بافڵ تاڵه‌بانى‌و لاهور شێخ جه‌نگى، د.به‌ختیار ئاشكرایكرد، "له‌نێوان بافڵ تاڵه‌بانى‌و لاهور شێخ جه‌نگى نزیكبونه‌وه هه‌بوه‌و ئومێد هه‌یه زیاتریش بێت‌و هه‌ردوو هاوسه‌رۆك بگه‌نه ڕێكه‌وتن".\nئه‌وه‌شى ڕونكرده‌وه، "یه‌كێتى‌و پارتى له‌سه‌رده‌مى شه‌ڕى جه‌لالى مه‌لاییه‌وه پێكه‌وه هاتن‌و تاگه‌یشته 31ى ئاب‌و دواتریش مام جه‌لال‌و كاك مه‌سعود ڕێكه‌وتن، له‌كاتێكدا كاك مه‌سعود پێشتر وتبوى، ده‌ستى خۆم ده‌بڕمه‌وه ته‌وقه‌ى له‌گه‌ڵ مام جه‌لال پێبكه‌م، دواتریش له‌واشنتۆن ده‌ستى خسته ناو ده‌ستى مام جه‌لاله‌وه‌و ڕێكیشكه‌وتن، پرسیاره‌كه لێره‌دا ئه‌وه‌یه، ئه‌وان به‌و ناكۆكیه قوڵ‌و مێژوییه گه‌یشتنه ڕێكه‌وتن، بۆچى ده‌بێت دوو ئامۆزا دوو برا دوو هاوسه‌رۆك نه‌گه‌نه ڕێكه‌وتن".\nئه‌وه‌شى به‌بیر هێنایه‌وه، "پێشتر هه‌مومان گوێمان له‌وه‌بوو كه كاك بافڵ ده‌یوت، لاهور خۆى خستۆته به‌ر فیشه‌ك بۆ ئه‌وه‌ى من هیچم لێنه‌یات، به‌دڵنیاییه‌وه كه‌سانێكیش هه‌ن له‌م نێوه‌نده له‌ناو ئاوى لێڵدا مه‌له ده‌كه‌ن‌و به‌رژه‌وه‌ندییان له‌وه‌دایه، هاوسه‌رۆكان پێكنه‌یه‌نه‌وه‌و ڕێكنه‌كه‌ون، به‌ڵام ڕێگه ڕاسته‌كه ئاشته‌وایی ناو ماڵى یه‌كێتى‌و ڕێكه‌وتنه‌وه‌یانه".\nئه‌وه‌شى وت:"ده‌ركه‌وت یه‌كێتى له‌كاته زۆر هه‌ستیاره‌كاندا له‌وكاتانه‌ى ده‌كه‌وێته ته‌نگژه‌یه‌كه‌وه، هه‌مویان پێكه‌وه هاوكاریی یه‌كتر ده‌كه‌ن، ئه‌وه‌شى ده‌وترا ده‌ركراوه‌كان ده‌ركراون‌و یه‌ك ملیۆن ساڵى تریش ناگه‌ڕێنه‌وه، به‌ڵام بینیمان دوو مانگى به‌سه‌ردا تێنه‌په‌ڕى‌و كاتێكیش یه‌كێتى كه‌وته ته‌نگژه‌وه، ده‌ركراوه‌كان خۆیان پێنه‌گیراو ئه‌و دۆخه‌یان قبوڵنه‌كردو هاتنه‌ده‌نگ، هه‌رچه‌ند ته‌حه‌فوزو تێبینیه‌كى زۆر هه‌بوه له‌سه‌ر ئه‌و ئاراسته‌ى یه‌كێتى له‌ڕابردودا كارى له‌سه‌ر كردوه، بۆیه بۆ كوێركردنى چاوى ناحه‌زانى یه‌كێتى‌و دڵخۆشكردنى دڵى كه‌سوكارى شه‌هیدانمان، ده‌بێت هاوسه‌رۆكان بگه‌نه ڕێكه‌وتن".\nته‌ئكیدیكرده‌وه، "دواى كۆتاییهاتنى پرسى هه‌ڵبژاردنى سه‌رۆك كۆمارى عێراق، ده‌بێت مژده‌ى خۆش بده‌ین به‌خه‌ڵكى یه‌كێتى‌و كه‌سوكارى سه‌ربه‌رزى شه‌هیدان به‌ڕێكه‌وتنى نێوان هاوسه‌رۆكانى یه‌كێتیی".\nئه‌مه‌ش له‌كاتێكدایه، ڕۆژى 30ی کانونی دوەمی 2022، سەرچاوەیەکی نزیک لەسەرکردایەتی یەکێتیی نیشتیمانیی کوردستان ئاشكرایكردبوو، لاهور شێخ جەنگی لەگەڵ بافڵ تاڵەبانی کۆبۆتەوە، بەڵام بەفەرمی بڵاونەکراوەتەوە.\nبڵاوبونه‌وه‌ى هه‌واڵى نزیكبونه‌وه‌ى بافڵ تاڵه‌بانى‌و لاهور شێخ جه‌نگى له‌كاتێكدایه، هەفتەی ڕابردوو ئاڵا تاڵەبانی کە یەکێکە لەسەرکردە "دەرکراوەکان"ی یەکێتی لەگەڵ شاندی ئەو حزبە بەسەرۆکایەتی بافڵ تاڵەبانی لەبەغدا دەرکەوت له‌كاتى سەردانیان بۆ لاى هادی عامری سەرۆکی هاوپەیمانی فەتح له‌شارى به‌غدا.\nکێشەکانی نێوان هاوسەرۆکانی یەکێتی ڕۆژى 8ى ته‌مموزى 2021 گه‌یشته لوتكه‌و ئه‌وكات بافڵ تاڵەبانی تاکلایەنە بڕیاریدا به‌رپرسانى یه‌كه‌مى دەزگاکانی دژەتیرۆرو دەزگای زانیاریی یەکێتی دوربخاتەوە کە بەکەسانی نزیک لەلاهور شێخ جەنگی دادەنران‌و دواتریش بافڵتاڵەبانی ڕایگەیاند، لەلایەن لاهور شێخ جەنگی ئامۆزایه‌وه ژەهرخواردکراوە.\nدواتریش گرژیه‌كان گه‌یشتنه ئه‌وه‌ى، به‌بڕیارێك ڕۆژی 2ى 11ى 2021 یەکێتیی نیشتمانیی کوردستان بڕیاری دورخستنەوەی لاهور شێخ جەنگی‌و سێ ئەندامی سەرکردایەتی لەڕیزەکانی خۆیدا کە ئەوانیش" ئاڵا تاڵەبانی، ژینۆ محەممەد، شادومان مەلا حەسەن"بون، لەگەڵ سڕکردنی ئاراز شێخ جەنگی لەئەندامێتی سەرکردایەتیی ئەو بۆ ماوەی شەش مانگ.


ئادابی سوێندخواردن له ئیسلامدا\nعمر خالید عسمان في الإثنين مايو 30, 2011 11:54 pm\nجۆرو حوکمی سوێند:\n1- سوێندی سه‌ر زاری و بێئیراده: وه‌ک و ئه‌وه‌ی که خه‌لک راهاتون و ده‌ڵێن وه‌ڵا نابێت، یان به‌خوا ناخۆم ، یان به‌رێوه‌ڵا..... ئه‌مه هیچ حوکمێکی له‌سه‌ر نیه.\n2- سوێند به‌درۆ: وه‌ک ئه‌وه‌ی که که‌سێک سوێند به‌درۆ ده‌خوات وه‌ک که‌سێک شتێکی کردووه به‌ڵام کاتی لێپرسینه‌وه‌ی سوێند ده‌خوات که نه‌ی کردوه ، ئه‌مه‌یان موسوڵمانی له‌سه‌ر تاوان بار ده‌بێت .\n3- سوێندی دامه‌زراو: وه‌ک ئه‌وه‌ی که‌سێک سوێندێک( که له‌ناخی دڵه‌وه دێت) ده‌خوات له‌سه‌ر شتێک له‌داهاتودا نای کات یان ده‌ڵێت ده‌یکه‌م به‌ڵام دوایی سوێنده‌که‌ی ده‌که‌وێت، ئه‌مه‌یان ده‌بێت که‌فاره‌تی بدات . که فه‌راته‌که‌شی جێبه‌جی کردنی یه‌کێک له‌مانه‌یه.\n_ خواردنی 10 هه‌ژار ببه‌خشێت ژه‌مێکی مام ناوه‌ندی که خۆی له‌ماڵه‌وه ده‌یخوات.\n_ یان پۆشاکی 10 که‌س بدات.\n_ یان کۆیله‌یه‌ک ئازاد بکات.\n_ یان 3 ڕۆژ له‌سه‌ر یه‌ک به‌ڕۆژوو بێت.\nعن ابن عمر: ان رسول الله ادرک عمر بن الخطاب وهو یسیر فی رکب یحلف بابیه فقال: ( الا ان الله ینهاکم ان تحلفوا بابائکم ، ومن کان حالفا ، فلیحلف بالله او لیصمت). رواه البخاری\nواته: عه‌بدوڵڵای کوری عومه‌ر( خوا لێیان ڕازی بی) ده‌فه‌رموێت: پێغه‌مبه‌ر (صلى الله عليه وسلم) به حه‌زره‌تی عومه‌ر گه‌یشت که له‌کاروانێکدا بوو. سوێندی به‌سه‌ری باوکی خوارد، پێغه‌مبه‌ر (صلى الله عليه وسلم) فه‌رموی ئاگادار بن ، خوای گه‌وره به‌رهه‌ڵستی ئه‌وه‌ی لێکردون که سوێند به‌سه‌ری باوکتان بخۆن ،هه‌رکه‌سێک ویستی سوێند بخوات ، با( به‌خوا) بیخوات ، یان هه‌ر بێده‌نگ بێت.\nئه‌م فه‌رموده‌یه نه‌هی له سوێند خواردن به غه‌یری خوای گه‌وره ده‌کات. وه‌کو سوێند خواردن به‌سه‌ری باوک و گیان و خاک و چاوی فلان که‌س و..... ئه‌و جۆره شتانه . ئه‌مه‌ش له‌فه‌رموده‌ی تری سه‌حیحدا هاتوه که سوێند خواردن به‌غه‌یری خوا به شیرکی بچوک حسێبه. گوناحی گه‌وره‌یه به‌ڵام خاوه‌نه‌که‌ی له ئیسلام و میلله‌ته‌که‌ی ناباته ده‌ره‌وه.\nهه‌ر له‌م فه‌رموده‌یه‌دا ئه‌وه‌مان بۆ ده‌رده‌که‌وێت هه‌ر که‌س سوێند ده‌خوات با به‌خوا سوێند بخوات یان باهه‌ر بێده‌نگ بێت.\nئیبن حه‌جه‌ری ئه‌سقه‌لانی ده‌فه‌رموێت: هۆی یاساغکردنی سویند به‌غه‌یری خوای گه‌وره ئه‌وه‌یه ئه‌و که‌سه‌ی سووینده‌که ده‌خوات ، سوێند پێ خوراوه‌که به مه‌زن و خاوه‌ن شان و شکۆ زانیوه ، ئه‌م مه‌زنی و گه‌وره‌ییه هی خوای گه‌وره‌یه به‌لام زانایان له‌سه‌ر ئه‌وه‌ن که سوێند خواردن به‌ناو و سیفه‌ته‌کا‌نی خوای گه‌وره ره‌وایه.\nئه‌م هه‌یبه‌ته‌ی له‌م فه‌رموده‌یه‌دا هه‌یه دژایه‌تی له‌گه‌ڵ ئه‌و سوێندانه‌دا نییه که خواوه‌ندی کار به‌جێ خۆی سوێند به به‌دیهێنراوه‌کانی خۆی ده‌خوات ، وه‌کو ئه‌ستێره‌و هه‌نجیر و زه‌یتون و پێنوس و ..... چونکه ئه‌مانه تایبه‌تن به‌خوای گه‌وره خۆیه‌وه خواش ویستی له‌سه‌ر هه‌رچی بێت به‌جێهێنراو و کارپێکراوه. ئه‌مه بۆ که‌س نابێته به‌ڵگه‌ی ره‌وابوونی سوێند خواردن به غه‌یری خوا..\nسویند خواردن به غه‌یری خوای گه‌وره نه وه‌فا پێکردنی له‌سه‌ره نه که‌فاره‌تێشی ده‌درێت واته: ( پێوه پابه‌ند بونی فه‌رز نیه) چونکه ئه‌مه تاوانه تاوانیش رێزی نییه، به‌ڵکوو تۆبه‌ی لێده‌کرێت که‌داوای ڵیخۆشبون له‌خواو پاشیمان بونه‌وه لێی و نه‌گه‌رانه‌وه بۆسه‌ری جارێکی تر .\nئه‌مه‌ش مانای وانییه که ئه‌بێت له ئاستیا سه‌ردابخات و تیپه‌ریت به‌ڵکوو ئه‌وه‌تا پێغه‌مبه‌ری خوا (صلى الله عليه وسلم) ئه‌م رێبازه‌ی به‌م جۆره بۆ رون کردوینه‌ته‌وه که هه‌رکه‌سێک سویندی خوارد و وتی به لات و عوزا، با بڵێ( لا اله الا الله). بوخاری\nکه‌وابوو ئه‌م فه‌رموده‌یه به جوانی ئه‌وامان بۆ ڕون ده‌کاته‌وه که که‌فاره‌تی ئه‌م سووینده نه پاره‌وه خۆراک دانه ، نه رؤژو گرتنه. به‌ڵکوو نویکردنه‌وه‌ی یه‌کتاناسی خوای گه‌وره‌یه .\nمێژوی زێرینی ها‌وه‌ڵانیش زۆر فه‌رموده‌ی به نرخی ئه‌و به‌رێزانه‌ی له‌م رێسایه‌دا تۆمار کردوه له‌که‌سیانه‌وه نه‌بیستراوه سوێندێکی به غه‌یری خوا خواردبیت تا ئه‌و ساته‌ی ئیمامی عومه‌ر ده‌فه‌رمویت: سوێند به‌خوا (جل جلاله) له‌پاش بیستنی ئه‌م فه‌رموده‌یه سویندم به غه‌یری خوا نه‌خواردوه، (ابن عباس و ابن مسعود و ابن عمر) - خوا لێیان رازیبیت- زۆریان پێخۆشبووه که سویند بخۆن و بکه‌وێت وه‌ک له‌وه‌ی سوێند به غه‌یری خوا بخۆن.\n( ابن مسعو)د ده‌فه‌رموویت: به درۆوه سویند به‌خوا بخۆم زۆرم لا خۆشتره وه‌ک له‌وه‌ی به‌راستی سویند به‌غه‌یری خوا بخۆم .\nئه‌وه‌ی له‌م فه‌رموده پیرۆزه‌دا وه‌رده‌گیریت:\n1- نه‌هی له‌سوێندخواردن به‌سه‌ری باوان و هه‌ر شتێکی تری غه‌یری خوای په‌روه‌ردگار .\n2 - سویندخواردن ته‌نها به‌خوا ره‌وایه .\n3 - ئیسلام هه‌رده‌م هه‌وڵی پوکانه‌وه‌ی باو و نه‌ریتی جاهیلانه ئه‌دات.\n4 - ئاما‌ژه‌یه بۆ ئه‌وه‌ی که ناتوانیت زۆر له‌که‌س بکه‌یت سوێند نه‌خوات موسوڵمان بۆی ره‌وا نییه سویند به پێغه‌مبه‌ر (صلى الله عليه وسلم) و جوبره‌ئیل و که‌عبه و خه‌لیفه‌کان بخوات ، چونکه سویند خواردن هه‌ر جۆرێک بێت و به هه‌رچییه‌ک بێت بیجگه له‌خوا له ئیسلام دا به‌ره‌وه نه‌زانراوه.


گوندەکان وەک پەناگەیەکی دژە نەخۆشی – Knwe.org\nسەرەکی » راپۆرت » گوندەکان وەک پەناگەیەکی دژە نەخۆشی\nهاووڵاتیان لە شارەکاندا بەکارێکی قورس و نامۆی دەبینن کە بەهۆی کۆرۆناوە خۆیان کەرەنتینە دەکەن، کاتێک لەگەڵ هەر هاووڵاتییەکی شارنشین دەدوێیت و چیرۆکی مانەوەیانت لە ماڵەکانیاندا بۆدەگێڕنەوە، بۆت دەردەکەوێت کە ئەو دۆخە لە تاقەت و ویستی ئەوان بەدەرە و ناچاری نەبێت ناتوانن لەماڵەوە دانیشن و بمێننەوە، بۆیە هەمیشە لە دەلاقەیەک و رێگایەک دەگەڕێن لەو دۆخە بیانباتە دەرەوە و دەستیان بگاتە گوندەکان.\nهاووڵاتییەک کە پێشتر پشکنینی کۆرۆنای بۆ کراوە و نێگەتیڤ بووە و ئێستا لە گوندەکەی خۆی دادەنیشێت، بۆ گوندستانی نوێ دەدوێت و پێیوایە گوندەکان پەناگەیەکن دژی هەموو جۆرە نەخۆشییەک.\nئەو هاوڵاتییە دەڵێت: ئێستا گەڕاومەتەوە گوندەکەی خۆم و لە جەنجاڵیی شار رامکردووە!. شار بەهۆی جەنجاڵییەکەیەوە ئەگەری بڵاوبوونەوەی هەموو جۆرە نەخۆشییەکی هەیە و بەهۆی سەردانیکردن و بەریەککەوتنەکانەوە ناتوانین خۆمان لە هیچ پەتایەک بپارێزین، لەکاتێکدا ئەم بارودۆخە لە گوندەکاندا تەواو پێچەوانەیە و ژیانی هاووڵاتیان لە گوندەکاندا زۆر سادە و بێ کێشە دەڕوات و مەترسیی نەخۆشییەکان کەمترە و هەمووان سەرقاڵن بە ئیشوکاری خۆیانەوە.\nئەو هاووڵاتییە ئاماژەشی بەوە داوە کە لەکۆنەوە تائێستا هەمیشە گوندەکان جێگایەکی دوورەدەست بوون، هەندێکجار ئەم دوورە دەستییە خراپ بووە، بەڵام زۆربەی جارەکان ئەم سوودی هەبووە.\nحسێن حەمەئەمین کە خاوەن کارە لەشاردا، بەڵام ئێستا دووکانەکەی کڵۆم داوە و لەگوند نیشتەجێیە، ئەو چیرۆکەکان جیاواز دەگێڕێتەوە و دەڵێت: چەند رۆژی سەرەتای قەدەغەی هاتووچۆ کە دەهاتینە بەردەرگا و کەسمان نەدەبینی زۆر حاڵەتێکی دەروونی ناخۆش بوو، چونکە ئێمە بەدۆخێکی لەو شێوەیە رانەهاتبووین. بۆیە نەمتوانی ئەوکاتە زۆرەی کەرەنتینە لەشار بەسەر بەرم.\nحسێن دەڵێت: لەشاردا هاتووچۆ وەستاوە، بۆیە کاسپی و ئیشوکاریش وەستاوە و کردنەوەی بازاڕو دوکانیش سوودێکی ئەوتۆی نییە. بەڵام کە گەڕامەوە گوندەکەمان بەتەواوی پێچەوانەی شارە، لەگوند ژیانێکی سادە و خۆش، کەس هەر باسی کۆرۆناش ناکات.\nئەو دەڵێت: یەکەم بەیانی کە لەگوند هەستام و سەرقاڵی خەڵکم بینی بە ئیشوکار و ئاژەڵدارییەوە، ئەوەم بۆ دەرکەوت کە گوندەکان جێگایەکی باشە بۆ دۆخی دەروونی هاووڵاتیان و دوورکەوتنەوە لەو دۆخە گشتییەی باڵی بەسەر ژیانی شاردا کێشاوە و کەس ناوێرێت لەماڵ بچێتە دەرەوە.\nهەر لەدرێژەی قسەکانیشیدا دەڵێت: وەرە سەیری دەمەتەقێی خەڵکی شار و خەڵکی گوند بکە بەوەدا بۆت دەردەکەوێت هەردوو ژینگەکە جیاوازە، لەشاردا هەموو دەمەتەقێیەک بووەتە باسی کۆرۆنا، بەڵام لەگوند کەمترین قسە و دەمەتەقێ باسی ئەم نەخۆشییەیە و کەس بیریشی لێ ناکاتەوە.


کەی پارتی و گۆڕان ڕێک دەکەون؟ | ئاژانس\nHome گشتی کەی پارتی و گۆڕان ڕێک دەکەون؟\non: ئازار 02, 2017 In: گشتیNo Comments\nد. نەوشیروان حوسێن سەعید\nساڵی ١٩٩١، جەیمس بەیکەر، وەزیری دەرەوەی ئەمه‌ریکا سەردانێکی کورتی بەلگرادی کرد بۆ ئەوەی بزانێت کە ئایا کاتەکە لەبارە بۆ گفتوگۆکردن لەسەر ئاییندەی یوگوسلاڤیا یان نا. هەرهەمان ڕۆژ جۆرج بوشی ئاگادار کردەوە کە دۆخەکە گونجاو نییە و زەمینەی ئەنجامدانی گفتوگۆی جددییش لەسەر ئاییندەی یوگسلاڤیا نایەتە ئاراوە هەتا لایەنەکان زیاتر هەست بە مەترسی نەکەن و ئەو هەستەیان بۆ درووس تەنبێت کە پێویستە تا زووە پێکەوە گفتوگۆ بکەن.\nبۆ ئەوەی دوو لایەنی شەڕکەر یان ناکۆک ڕێک بکەون، سەرەتا دەبێت دەست بکەنە گفتوگۆی جددی و ڕاستەقینە کە ئامانج لێی گەیشتن بێت بە ڕێککەوتن. بەڵام لێرەدا پرسیارێک درووست دەبێت: بە چیدا بزانین زەمینە لەبارە بۆ گفتوگۆیەکی جددی لەو شێوە؟ ئاشکرایە، بۆ چارەسەرکردنی ململانێ و ناکۆکییەکان چەندین میکانیزم و شێوازی جۆراجۆر بەکار دەهێنرێت، بەڵام زۆرجار هەوڵەکانی ئاشتی سەر ناگرن، نەک لەبەر ئەوەی ئەو هەوڵانە جددی نین و خاوەنی ئەو هەوڵ و دەستپێشخەرییانە دڵسۆز نین، بەڵکو لەبەر ئەوەی کات و تەوقیتی چارەسەرەکان لەبار نین.\nمەفهوومێک هەیە لە بواری ‹بەڕێوەبردن و چارەسەری ململانێ›دا پێی دەوترێت ‹ripeness، پێگەیشتن›. هەروەکو چۆن میوەیەک هەتا پێ نەگات، بەکاڵی و پێنەگەییوی هیچ سوود و تاموچێژێکی نییە، زۆرجار ململانێکانیش بەو جۆرەن، بەڵام بە دیوێکی دیکەدا؛ هەتا نەگەنە پلەیەکی دیاریکراو لە توندی و ئاڵۆزی، هەوڵەکانی چارەسەر سوودی نابێت. مەفهوومی ‹پێگەیشتنی کات› بریتییە لەوەی هەتا کاتێک دوو لایەنی ناکۆک نەگەنە بنبەست و هەردوولاش بە هۆی ئەو بنبەستەوە ئازاریان پێ نەگات ‘mutually hurting stalemate’، ئامادە نابن پێکەوە گفتوگۆ بکەن بۆ کۆتاییهێنان بە کێشەکانیان. بە مانایەکی دیکە، کاتێک لایەنە ناکۆکەکان دەگەنە قەناعەتێک کە ناتوانن تاکلایەنە سەرکەوتن بە دەست بهێنن و لە هه‌مان کاتیشدا دەزانن بەردەوامبوون لەسەر ناکۆکی و هێشتنەوەی کێشەکان بە چارەسەرنەکراوی لە بەرژەوەندییان نییە، ئەو کاتە خۆیان بۆ دەرچە و دەروازەیەک دەگەڕێن تا لەو بنبەستە ڕزگاریان بکات.\nیەکێک لە نموونەکان بۆ ئەم حاڵەتە، بریتییە لە شەڕی ناوخۆ. بە درێژایی شەڕی ناوخۆ چەندین هەوڵی گفتوگۆ لە ناوخۆ و دەرەوە هەبوون بۆ دەستپێکردنی گفتوگۆ و کۆتاییهێنان بە شەڕ، بەڵام زۆرینەی هەوڵەکان شکستیان هێنا، چونکە کاتەکە لەبار نەبوو، هەریەکە لە یەکێتیی و پارتی دەیانویست تەنیا ئەو کاتە کۆتایی بە شەڕ بهێنن کە دڵنیا بن خۆیان براوەن. بەڵام دوای چوارساڵ لە شەڕ، کاتێک هەردوولا ماندوو و وەڕس بوون و بۆیان دەرکەوت کەسیان ناتوان تاکلایەنە سەرکەوتن بە دەست بهێنن، ئەوکاتە زەمینەی گفتوگۆ و ڕێککەوتن درووست بوو، هەربۆیە هەوڵەکانی مادلین ئۆلبرایت سەری گرت و یەکێتیی و پارتی ڕێک کەوتن. نموونەیەی دیکەش بریتییە لە شەڕی عێراق-ئێران. بە درێژایی ٨ ساڵ چەندین هەوڵ هەبوون بۆ کۆتاییهێنان بەو شەڕە، بەڵام دوای ٨ ساڵ و دوای ئەوەی هەردوولا بۆیان دەرکەوت زیانەکانی بەردەوامیدان بە شەڕ زۆر زیاترە لە ڕێککەوتن گەیشتنە ئەو قەناعەتەی کە هیچ لایەکیان ناتوانێ سەرکەوتنی یەکجارەکی و تاکلایەنە بە دەست بهێنێ، ئەو کاتە ڕێک کەوتن. پێگەیشتنی کات هۆکاری سەرەکیی گەیشتنە ڕێککەوتن بووە لە چەندین کەیسی دیکەش، وەکو بۆسنە و باشووری ئەفریقا و قوبرس و فلیپین… هتد.\nنزیکەی دوو ساڵە پەیوەندیی نێوان پارتی و گۆڕان تێک چووە، لەو ماوەیەشدا هەوڵەکانی گفتوگۆ لە نێوان ئەو دوو لایەنەدا شکستی هێناوە. ئەوەش لەبەر ئەوە بووە کە هێشتا کاتەکە پێ نەگەییوە. دیارە لە ماوەی ڕابردوودا زیانی بەرچاو بەر گۆڕان کەوتووە بەوەی کە پەرلەمان لە کار خراوە و وەزیرەکانی گۆڕان لە حکوومەت دەرکراون، بەڵام پارتی هەرچەندە ئازاری پێگەیشتووە، بەڵام زیانێکی ئەوتۆی نەکردووە. لە ئاستی ناوخۆدا زۆرینەی جومگە سەرەکییەکانی دەسەڵات هێشتا لەژێر دەستی پارتیدایە و لە ئاستی دەرەوەشدا وەکو سەرۆکی هەرێم مامەڵە لەگەڵ بارزانی دەکرێت. هەتا ئەم حاڵەتە بەردەوام بێت، ڕێککەوتنی پارتی و گۆڕان زەحمەتە.\nدەبێت بزانین پارت و لایەنە نەیارەکان لەسەر بنەمای قازانج و تێچوون و بەرژەوەندی و زیان بیر دەکەنەوە و سیاسەت دەکەن، نەک عاتیفەسازی. واتە، لایەنەکان ئەوکاتە چارەسەری ناکۆکییەکانیان دەکەن کە خۆیان دەیانەوێت نەک ئەوەی لە دەرەوە خەڵک هیواخوازە بۆی. گفتوگۆ و ڕێککەوتنی پارتی و گۆڕان و هێورکردنەوەی دۆخەکە بە قسەی عاتیفی و خۆزگە چارەسەر نابێ. ئەگەر هەروەکو چۆن گۆڕان لەو ململانێیەدا زیانی کردووە، پارتییش زیان بکات یان بۆی دەرکەوێت لەمەودوا زیان دەکات، ئەوکاتە خۆی دەستپێشخەری دەکات بۆ دەستپێکردنەوەی گفتوگۆکان. هەرچەندە پێگەیشتن و لەباریی کاتەکە مەرجێکی گرنگە بۆ دەستپێکردنی گفتوگۆ، بەڵام هەر ئەوە بە تەنیا بەس نییە، بەڵکو دەبێت لایەنە ناکۆکەکان خۆیان ڕاستەوخۆ ئەو دەرفەتە بقۆزنەوە یان لایەنی نێوەندگیر هەردوولا قایل بکات کە ئێستا کاتی چارەسەرە.\nبە کورتی، ڕەنگە هەمان ئەو قسەیەی جەیمس بەیکەر لەسەر دۆخێ یوگوسلاڤیا، بۆ هەرێمی کوردستانیش ڕاست بێت. واتە، هەتا پارتی و گۆڕان هەست بە مەترسیی گەورە نەکەن لە مانەوەی دۆخەکە بەم جۆرە و هەتا نەگەنە ئەو قەناعەتەی کە دەبێت تا زووە پێکەوە گفتوگۆ بکەن، زەحمەتە دەستبکەنە گفتوگۆیەکی جددی. تا گفتوگۆی جددیش نەبێت، ڕێککەوتن زەحمەتە، ئەگەر ئەستەم نەبێت.


پزیشكێكی هیندستانی بە نیازی چییە؟\n:: AM:12:03:15/05/2022 \nهیندستان سەرەڕای ئەوەی یەكێكە لە وڵاتە هەژارەكان و خاوەنی دووەم ژمارەی دانیشتووانە لە دوای چین، بەڵام لە رووی زانستی و پزیشكییەوە پێشكەوتووە، پزیشكێكی هیندستانی پلانی هەیە نەشتەرگەرییەكی دەگمەن ئەنجام بدات، ئەو دەیەوێ منداڵدانێك لەناو هەناوی كەسێكی رەگەزگۆڕاودا بچێنێتـ بۆ ئەوەی توانای منداڵبوونی بۆ فەراهەم بێت.\nوەك رۆژنامەی "زە میرۆر"ی بەریتانی باسی كردووە، د. ناریندرا كۆشیك، پزیشكی هیندستانی كە لە نیودلهی دادەنیشێت، هەوڵ دەدات نەشتەرگەرییەكە لە نۆرینگەی خۆی ئەنجام بدات بە بەكارهێنانی منداڵدانێك كە لە بەخشەرێكەوە وەرگیراوە.\nئەو پزیشكە بە رۆژنامەوانانی راگەیاند، هەر ژنێكی رەگەزگۆڕاو خواستی ئەوەی هەیە تا پێی بكرێت ببێتە مێیینە، ئەوە توانای بوونە دایكیش دەگرێتەوە، بۆیە تاكە رێگە بۆ ئەو حاڵەتە چاندنی منداڵدانە، بە هاوشێوەی چاندنی گورچیلە یان هەر نەشتەرگەرییەكی تری چاندنی ئەندامەكان.\nروونی كردەوە، بەڵێ ئەوەیە دواڕۆژ، ناتوانم وادەی نەشتەرگەرییەكە بە دیاریكراوی رابگەیەنم، بەڵام ئەنجامدانی زۆر نزیكە، لای خۆیەوە د. رۆبەرت ونستۆن، پزیشكی بەریتانی پێی وایە كە ئەو جۆرە نەشتەرگەرییە زۆر مەترسیدارە و كێشەكانی بەردەمی زۆر گەورەیە و زۆر زەحمەت دەبێت.\nئەو پزیشكە ئاشكرای كرد كە مەترسی گیانلەدەستدانی نەخۆشەكە زۆر بەرزە، چ لەبارەی چاندنەكەوە یان دووگیانبوونییەوە، تەنانەت لە رووی ئەخلاقیشەوە قبووڵكراو نییە.\nئەو نەشتەرگەرییە ئەگەر سەركەوتوویش بێت، بەڵام دووگیانبوونەكە ئاسایی نابێت، چونكە منداڵدانەكە بە كەناڵی فالووب نەبەستراوەتەوە، بۆیە دەكرێت لە رووی تیۆرییەوە پیتاندن دەستكرد بێت.\nشایەنی باسە لە مێژوودا تەنیا یەك حاڵەتی چاندنی منداڵدان لە كەسێكی رەگەزگۆڕاو هەبووە لە ساڵی 1931 بۆ هونەرمەندێكی دانیماركی، بەڵام دوای چەند مانگێك بەو هۆیەوە گیانی لەدەست داوە.\nچه‌ند خواردنه‌وه‌یه‌ك راسته‌وخۆ كاریگه‌ری له‌سه‌ر دابه‌زینی كێش هه‌یه\nهەنگوین بۆ لەناوبردنی شێرپەنجەی مەمك\nپێوەندی نێوان ددان و درێژی تەمەن چییە؟\nوریایی دەدرێت.. پەتایەكی نوێ سەرهەڵدەدات\nسووده‌كانی گێزه‌ر ئه‌وه‌نده زۆرن شایانی ئه‌وه‌یه هه‌موو رۆژ بخورێت


👁 ئەم بابەتە 13,708 جار بینراوە\n📊 برێت مەکگۆرگ: 40 هەزار چەکداری بیانی لە سووریا بوون ئامار و راپرسی\n📅 کاتی تۆمارکردن Aug 3 2017 10:45AM\n👁 ئەم بابەتە 3,466 جار بینراوە\nلە ماوەی زیاتر لە دوو ساڵی رابردوودا هیچ دیپلۆماتێ [ زۆرتر... 👁] ✖ ✖ ✖ 0 0 ✔ 97% ✍ هـ.ب. 3-8-2017 10:45:58\n📊 سێ هەزار کوردی ئێزدی لەسەر چیای شنگال دەژین ئامار و راپرسی\n📅 کاتی تۆمارکردن Aug 4 2017 11:29AM\nپاش سێ ساڵ لە هێرشی داعش بۆسەر شنگال، هێشتا نزیکەی [ زۆرتر... 👁] ✖ ✖ ✖ 0 0 ✔ 95% ✍ هـ.ب. 4-8-2017 11:29:54\n📊 لە یەکەم 7 مانگی 2017دا 70 ملیۆن دیناری ساختە لە هەولێر دەستی بەسەرداگیراوە ئامار و راپرسی\n📅 کاتی تۆمارکردن Aug 3 2017 8:38PM\nساختەکردنی پارە و هێنانی لەدەرەوە بۆ هەرێمی کوردست [ زۆرتر... 👁] ✖ ✖ ✖ 0 0 ✔ 91% ✍ هـ.ب. 3-8-2017 20:38:09


نا نا بۆ ئه‌مریكا، نا نا بۆ تره‌مپ\nئەمڕۆ : Monday 1st June 2020\n31 كانونی یه‌كه‌م 2019 [ 19:58 ]\nدایه له جه‌نگدایه، ئه‌زیزم.. دایه له جه‌نگدایه\nچۆن توركیا روو له ساخته‌چێتی ئه‌كات؟\nشیعه ده‌یه‌وێت ئێس 400 بكات به‌ناو ماڵی عیراق-دا\nڕیاڵ نازناوی جامی سوپەری ئیسپانیای بەقورسی بەدەست هێنا\nگرژی کەوتە ناو کۆبوونەوەی پەرلەمانی کوردستان\nنۆبه‌ی حەسەن نەسروڵڵایه!\nداواکارین ئێران ڕێز لە ڕێککەوتنی ئەتۆمی بگرێت\nهاواریان ئه‌كرد “نا نا بۆ ئه‌مریكا، نا نا بۆ تره‌مپ” له‌به‌رده‌م ده‌رگای باڵێۆزخانه‌ی ئه‌مریكا له‌به‌غدا، ئه‌م هوتافكێشانه ژماره‌یه‌ك خه‌ڵك بوون كه جلی سه‌ربازی و مه‌ده‌نیان له‌به‌ردا بوو، به ئاڵای ره‌نگی سه‌وز و زه‌ره‌دی حزبوڵڵاوه ئه‌یانقیژاند و ناڕه‌زانییان ده‌رده‌بڕی وه‌ك ئه‌وه‌ی زیانێكی جه‌رگبڕ له هه‌ست و سۆزیان درابێت.\nدواتر هاوریان ده‌كرد “نا بۆ ئه‌مریكا، سوله‌یمانی سه‌رۆكی وڵاته‌كه‌مانه” سوله‌یمانی ئاماژه بوو بۆ قاسم سوله‌یمانی.\nرۆژنامه‌ی نیویۆرك پۆست –ه نوسیویه‌تی: نیوه‌ڕۆی سێ شه‌ممه 31ی دیسێمبه‌ر له‌دوای هێرشی زیاتر له 400 خۆپیشانده‌ر كه لایه‌نگری میلیشیاكانی سه‌ر به‌ئیران بوون و هه‌ڵیانكۆتایه سه‌ر باڵیۆزی ئه‌مریكا له به‌غدا دۆخی به‌رده‌م باڵیۆزی ئه‌مریكا له عیراق شله‌ژا.\nله‌گه‌ڵ ده‌ستپێكی روداوه‌كه مایكل پۆمبیۆ به جیا په‌یوه‌ندی ته‌له‌فۆنی له‌گه‌ڵ هه‌ریه‌ك له عادل عه‌بدولمه‌هدی سه‌رۆك وه‌زیرانی ده‌ستله‌كاركێشاوه‌ی عیراق و به‌رهه‌م ساڵح سه‌رۆك كۆماری عیراق كرد. له‌مباره‌یه‌وه مۆرگان ئۆرتاگۆس وته‌بێژ به‌ناوی وه‌زاره‌تی ده‌ره‌وه به واشنتۆن پۆستی راگه‌یاندووه كه پۆمبیۆ به روونی به هه‌ردووكیانی وتووه ویلایه‌ته یه‌كگرتووه‌كانی ئه‌مریكا به‌رگری له گیانی یه‌ك هاووڵاتی ئاسایی خۆی ئه‌كات له عیراق و هه‌روه‌ها هه‌موو كارێكی سه‌ربازی ئه‌كات بۆ به‌رگۆی كردن له سه‌ربه‌خۆیی و سه‌روه‌ری عیراق.\nئۆرتاگۆس وتیشی:”له‌به‌رامبه‌ردا هه‌ریه‌ك له عه‌بدولمه‌هدی و ساڵح به‌ڵێنیان داوه كه به‌رپرسیارێتی جددی دۆخه‌كه هه‌ڵه‌گرن و سه‌لامه‌تی گیانی هاووڵاتیان وئاسایش و مومته‌له‌كاتی ئه‌مریكا له‌ئه‌ستۆ بگرن”.\nهه‌ڵكوتانه سه‌ر باڵیۆزی ئه‌مریكا له‌دوای ئه‌و هێرشه‌ی ئه‌مریكا دێت كه ئێواره‌ی 29 دیسێمبه‌ر به فرۆكه‌ی ئێف 15 كردییه سه‌ر پێنج بنكه‌ی حزبوڵڵا –ی سه‌ر به‌حه‌شدی شه‌عبی و له ئه‌نجامدا 25 چه‌كدار كوژران كه 4 یان سه‌ركرده‌ی حزبوڵڵا – ن و له‌نێو كوژراوه‌كانی تریشدا 3 ئه‌فسه‌ی ئێرانی هه‌یه.\nبه‌پێی راپۆرتێكی نیویۆرك تایمز خۆپیشانده‌ره‌كان نه‌چوونه‌ته ناو بینیای سه‌ره‌كی باڵیۆزخانه‌كه و پاشه‌كشێیان كردووه و له‌به‌رده‌می سه‌فاره‌كه‌دا كه‌وتوونه‌ته سوتانی ئاڵای ئه‌مریكی و وتنه‌وه‌ی دروشمی (مه‌رگ بۆ ئه‌مریكا) و نوسین له‌سه‌ر دیواره‌كه و داواكردن بۆ چوونه ده‌ره‌وه‌ی ئه‌مریكا له عیراق.\nدۆخه‌كه له به‌غدا له‌ئێواره‌یه‌دا له‌ئه‌گه‌ری سووتانی ناو ماڵی عیراقییه‌كاندا بوو ئه‌گه‌ر په‌رچه‌كرداری ئه‌مریكا ئاماده‌بوایه به‌ڵام هه‌روه‌ك یو ئێس ئه‌ی توده‌ی نوسیویه‌تی باڵێۆزی ئه‌مریكا شوێنێكی مه‌ده‌نی بۆ ئه‌وه نه‌كراوه خوێنی مه‌ده‌نی بڕژێت. به‌ڵام باسی له‌وه‌شكردووه كه بڕینی ناوچه‌یه‌كی ئاوا توند و پڕ سه‌ربازی نیشانه‌یه بۆ ئه‌وه‌ی كه پۆلیسی عیراقی هیچ ده‌سه‌ڵاتێكی نییه له عیراق و میلیشیاكان رۆڵ ده‌گێڕن.\nئاماژه‌ی به‌وه‌داوه تا دره‌نگانی ئێواره خه‌ڵكانی سه‌ر به حزبوڵلا له‌به‌رده‌م باڵێۆزخانه‌ی ئه‌مریكا خێمه‌ی هه‌ڵدابوو و به‌ده‌یان ئاڵای حه‌شدی شه‌عبی و حزبوڵڵا یان له ناوچه‌كه‌وه هه‌ڵواسی. دوو كۆپته‌ری ئه‌پاچی ئه‌مریكی به‌ئاسمانی ناوچه‌كه‌وه چاودێریان ده‌كرد.\nرۆژنامه‌ی زه دالاس مۆرنین نیوز له لاپه‌ڕه‌ی یه‌كه‌میدا به مانشێتێكی گه‌وره نوسیویه‌یتی (سێ سه‌ربازه ئه‌مریكییه‌كه‌ی سه‌ر بینای باڵێۆزخانه‌كه پێكه‌نیون)، باسی رووداوه‌كه‌ی به‌م جۆره كردووه كه له‌ناو گۆره‌پانی یه‌كه‌می بیناكه‌دا خۆپیشانده‌ران ئاگریان كرده‌وه و توڕه بوون و هاواریان ده‌ركرد مه‌رگ بۆ ئه‌مریكا، كه‌چی سێ سه‌ربازه ئه‌مریكییه‌كه‌ی سه‌ر قوله‌ی بیناكه به پێكه‌نینه‌وه ده‌ستیان له‌سه‌ر په‌له‌پیتكه‌ی تفه‌نگه‌كانیان بوو. نوسیویه‌تی:”هیچ كه‌سێك بریندار نه‌بوو له رووداوه‌كه كه ئه‌مه‌ش بۆ هێزه‌كانی عیراق و ئه‌مریكییه‌كان جێگه‌ی دڵخۆشی بوو”.\nرۆژنامه‌ی زه دالاس مۆرنین نیوز ده‌ڵێت: “یاسین یاسری وه‌زیری ناوخۆی عیراق به په‌له گه‌یشتۆته شوێنی رووداوه‌كه و له ده‌ره‌وه‌ی باڵێۆزخانه‌كه چه‌ند په‌یوه‌ندییه‌كه‌ی ته‌له‌فۆنی ئه‌نجامداوه له‌گه‌ڵ سه‌رۆك وه‌زیران و داوای كردووه ئه‌مریكا دانبه‌خۆیاندا بگرن” له‌وێدا یاسری داوای سوپای عیراق و پۆلیسی كرد و گه‌یشته شوێنه‌كه به رۆژنامه‌نووسانی وتووه:”ئه‌م گرفت و كارێكی شه‌رمه‌نده‌ییه بۆ حكومه‌ت”.\nله‌به‌رامبه‌ر رووداوه‌كه سه‌رۆك دۆناڵد تره‌مپ له بالم بیتچ-ه‌وه له ویلایه‌تی فلۆریداوه كه بۆ گه‌شتێكی دوو هه‌فته‌یی رۆیشتووه به‌بۆنه‌ی كرێسمسه‌وه، تویتێكی ئاراسته‌ی ئێران كرد و داوای پاراستنی گیانی هاووڵاتییه‌كانی كرد له به‌غدا: “ئێران به‌ڵێنده‌رێكی ئه‌مریكی كوشت، وێرای برینداركردنی چه‌ند سه‌ربازێك، به توندی وه‌ڵامی درایه‌وه، هه‌میشه واده‌بین. ئێستا ئێران هه‌ستاوه به رێكخستنی هێرش بۆ سه‌ر باڵێۆزی ئه‌مریكا له به‌غدا و به‌رپرسیارێتی ئه‌و كاره به‌ته‌واوی له‌ئه‌ستۆی ئه‌وانه”. نوسیویشیه‌تی:”پێشبینی ئه‌كه‌ین كه عیراق هێزی خۆی به‌كاربهێنێت بۆ پارێزگاری له باڵیۆزخانه‌كه. ئاگادارمان كردونه‌ته‌وه!”.\nله دوای ده‌ستبه‌كاربوونی عادل عه‌بدولمه‌هدی وه‌ك سه‌رۆك وه‌زیرانی عیراق په‌یوه‌ندییه‌كانی نێوان به‌غدا و واشنتۆن پاشه‌كشێیه‌كی ته‌واوی به‌خۆیه‌وه بینیوه، كه سیاسییه‌كانی عیراق پێیوایه بۆ ئاڵۆزی په‌یوه‌ندییه‌كانی نێوان واشنگتن و تاران ده‌گه‌ڕێته‌وه. عیراق به‌ڕووكه‌شیش بێت ده‌یه‌وێت خۆی به‌دوور بگرێت له ململانێی نێوان ئه‌مریكا و ئیران و هه‌وڵی پارسه‌نگی ئه‌دات. له راپۆرتێكی لۆس ئه‌نجلس تایمز-دا هاتووه ناڕه‌زایی سه‌رۆكی ئه‌نجومه‌نی وه‌زیران و سه‌رۆك كۆماری عیراق به‌رامبه‌ر هێرشه‌كه‌ی 29 دیسێمبه‌ری ناوچه‌ی قایم له‌باكوری ئه‌نبار و رێگری له چوونه ناو باڵێۆزخانه‌ی ئه‌مریكا له به‌غدا له‌لایه‌ن به‌رپرسانی عیراقه‌وه نیشانه‌ی ئه‌و پارسه‌نگییه‌یه كه عیراق گرتوویه‌تییه به‌ر.\nلوس ئه‌نجلس تایمز نوسیویه‌تی: “ده‌نگی ئینزاری ئاگاداركردنه‌وه‌ی ناوچه‌ی سه‌وزی به‌غدای هه‌ژاند و كۆمه‌ڵێك كه‌سیش به ئاڵای به ئاڵای سه‌وز و زه‌رده‌وه كه وشه‌ی حزبوڵڵا-ی هێزه‌كانی میلیشیای حه‌شدی شه‌عبی له‌سه‌ر نوسرابوو، باڵێۆزخانه‌كه‌یان دایه به‌ر ده‌به‌ی ئاو و به‌رد و هاوریان ده‌كرد (الله اكبر و امریكا هی الشیتان اكبر)، به‌دیواری باڵێۆزخانه‌كه‌دا هه‌ڵگه‌ران و ده‌ستیان كرد به شكاندنی ئه‌و كامێرا چاودێریانه‌ی ده‌وروبه‌ری بیناكه. گه‌یشتنه به‌شی یه‌كه‌می ناوچه‌ی پێشوازی و له‌لایه‌ن چه‌ند سه‌ربازێكی ئه‌مریكیی له‌سه‌ربانی باڵێۆزخانه‌كه‌وه به گازی فرمێسك رژێن وه‌ڵامیان درایه‌وه. دواتر چه‌ند سه‌ربازێكی ئه‌مریكی له‌شوێنی پێشوازییه‌كه وه‌ستابوون و ده‌رگای سه‌ره‌كی پێشوازیان كلۆم دابوو. له‌ناكاو یه‌كێك له خۆپیشانده‌ران بڵاوه‌ی كرد به خۆپیشانده‌ران وه‌ك ئه‌وه‌ی فرمانێكی پێ بێت”.\nسیڤانی گریشام سكرتێر رۆژنامه‌وانی كۆشكی سپی له لێدوانێكدا بۆ زه دێنڤێر پۆست وتویه‌تی: “هه‌رچه‌نده سه‌رۆك له پشودایه له فلۆریدا، به‌ڵام له په‌یوه‌ندیدایه له‌گه‌ڵ تیمی ئاسایشی نه‌ته‌وه‌یی ئه‌مریكا له‌سه‌ر روداوه‌كه”.


خالید ئه‌مینی: له‌سه‌ر داوامان بۆ وه‌رگرتنی مافی په‌ناخوازی هه‌ر به‌رده‌وام ده‌بین\nپۆلێک له چالاکانی سیاسی کوردستانی ئێران بۆ ناڕه‌زامه‌ندی ده‌ربڕین به ئاستی په‌ناخوازیان بۆ ماوه‌ی دوو مانگان له شاری سـۆکهۆڵم و له ژێر خێوه‌ت دا ده‌ستیان به که‌مپه‌ینێک کرد بۆ ئه‌وه‌ی گوشار بۆ ئافیسی کۆچبه‌ری و حکومه‌تی سوید بهێنن وه‌ڵامی داخوازه‌کانیان بده‌نه‌وه.\nکاک خالید ئه‌مینی یه‌کیک له ئه‌و کۆمه‌ڵه په‌ناخوازانه‌یه که به به‌شی کوردی ده‌نگی ئه‌مه‌ریکای ڕاگه‌یاند دوو ڕۆژ له‌مه‌وبه‌ر پۆلیس شوێنی مانگرتنی پێ چۆل کردوون، به هوی ئه‌وه‌ی وه‌ک پۆلیس گوتوویه‌تی ساڵی زایینی نزیک ده‌بیته و شوێنه‌که‌ی ئه‌وان به تایبه‌تی له ئه‌و ماوه‌یه‌دا جم و جۆڵی له‌سه‌ر ده‌بێت.\nبه‌ڕێز ئه‌مینی باسی ئاستی ناله‌باری خۆیان له ماوه‌ی ئه‌و دوو مانگه مانگرتنه‌دا ده‌کات. هه‌روه‌ها ده‌شڵێت چاوه‌ڕوانی پێداهاتنه‌وه‌ی پۆلیس به‌ر سه‌ر بار و دۆخیانن و ئه‌گه‌ر وه‌ڵامێکی جێگای هیوایان نه‌ده‌نه‌وه، ئه‌وه سه‌رله‌نوێ درێژه به مانگرتنیان ده‌ده‌ن.\nده‌توانن گوێبیسـتی ده‌قی وتووێژه‌که بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 8:05 خوله‌كه.


25.03.2020 02:23 PM\nڕوانینی نووسەر و وەرگێڕ (بەیان سەلمان)\nئامادەبوونی ڤایروس لە بیرەوەری مێژوودا لە نێوان ترس، دڵەڕاوکە، ئایین، دژە -ئایین، ڕەتکردنەوەی ڤایروسەکە، تیۆری پێلانگێڕی نێونەتەوەیی، قبوڵکردنی دۆخەکە و تەنانەت لە نێوان تراژێدی و کۆمێدیش، ڤایروسێک لێمان دەبێتە شاپاڵەوانی جیهانی و لە جەمسەری باکورەوە بۆ جەمسەری باشور دەبێتە هەردوو ڕووی تاقە باسێکی جیدی کە هەموو هەواڵ و ڕووداوەکانی تر لە ئاستیدا دەخرێنە پلەی دوو.\nسەرتا، یەکێک لە تاعونە بەناوبانگەکانی دنیا، لە ساڵی 1720 سەری هەڵدا. لە پێشاندا تەنها لە شاری مارسیلیا دەرکەوت، لە باشوری فەرەنسا، دواییش لە ناوچەکانی باشوری ئەم وڵاتە بڵاوبۆوە. نزیکەی نەود هەزار کەسی کوشت. لە نێوان ساڵی 1918 - 1920 هەڵامەتی ئیسپانی grippe espagnole پەنجا ملیۆن کەسی کوشت. بە گشتی بۆ نەهێشتنی بڵاوبوونەوەی دیوار دروست دەکرا و دەرچوون و هاتنەناوەوەی شارەکان قەدەغە دەکرا. ئێبۆلا کە لەم دوا ساڵانەدا لە وڵاتانی ئەفریقیا بڵاوبۆوە، بەهەزاران کەسی کوشت. ئەمڕۆ ڤایروسی کۆرۆنا... هەموو ئەم فایروسانە، بە جیاوازی شوێن و هۆ، گیانی مرۆڤیان خستۆتە بەر هەڕەشەی کەمبوونەوە و لەناوچوون. دیارە جیاوازی بڵاوبوونەوەی کۆرۆنا بەو خێراییە و لە ماوەیەکی کورتدا بۆ خێرایی ئامرازی هاتووچۆ دەگەڕێتەوە، وەکو فڕۆکە و قیتار و میترۆ.\nمەترسی بڵاوبوونەوەی ڤایروس لە کۆبیرەوەری مرۆڤ پابەندە بە هاتنی بوونەوەرێکی ناپەسەندەکراو و هێزێکی خراپەکار کە تواناو هێزی ئێمەی مرۆڤ دەرهەقی نایەت. لە سەردەمە کۆنەکانیش بڕوایان بە هێزی شەیتان هەبوو و وەک بەڵایەک سەیریان کردووە کە خوا لەبەر گوناهەکاری بەسەر خەڵکیدا هێناوە. بەو شێوەیە تاکەکانی ناو کۆمەڵگایەک بیری ناعەقڵانیەتێکی سامناک بەسەریاندا زاڵ دەبێت و هەتا ڕادەیەکیش خۆیان ئامادەبوونیان تێدایە بچنە ژێر ڕکێفی هێزێکی نادیار کە هۆی کارەساتەکەیە. لە کاتێکدا دواکەوتوویی ئەم جۆرە بیرکردنەوەیە زۆر لە خودی ڤایروسێک گەورەترە و مەترسیدارترە. چونکە ئەم بیرکردنەوەیە بەرەو ئەو زۆنە تاریکانە ڕایاندەکێشێت کە چیتر ئاسان نییە ڕێی خۆیانی لێ بدۆزنەوە.\nبێ گومان یەکێک لە هۆیە سەرەکییەکانی فایروس هەژاریی و نەداریی و پیسیە. لەبەر نەبوونی دەرامەت بۆ خۆراکی باش، نەبوونی پێداویستی و بەتایبەتی ئاوی خاوێن، بە دەرکەوتنی لە زۆنێکی نەدار بە ئاسانی بڵاو دەبێتەوە. دەکرێ بە لایەنێکی ئیتیکیانە لە فایروس وردبینەوە. ئایا فایروس دەبێتە ماییەی هاوکاری و یارمەتی نێو مرۆڤایەتی؟ یاخود بەپێچەوانەوە، دەبێتە دابڕان و پشتکردن لە یەک؟\nڕوویەکی ئەم ناوکێشەیە بەو جۆرە لێکیدەدەینەوە کە کاتێک هەڕەشەیەکی دەرەکی سەر هەڵدەدات، زۆرچاک دەکرێ ناکۆکیەکان وەلاوە بخرێن و سەرقاڵبین بە دۆزینەوەی چارەسەر و سنووردارکردنی ڤایروسەکە. هاوکات ترس و هەڕەشە بوار دەرەخسێنێت باشتر لە زیندەوەرەکانی تر تێ بگەین و لە داهاتوودا بە ئاشتی پێکەوە هەڵکەین. بێجگە لەوەی، خودی دۆخەکە ناچارمان دەکات خۆمان لەگەڵی بگونجێنین و جەستەمان ڕابهێنین بەرگری زیاتر بێت.\nڕوویەکی تریشی ئەوەیانە، کە تاکەکان لە ترسی بڵاوبوونەوە و لە یەک گرتنەوە، زیاتر بەرەو خۆپەرستی دەچن و لە یەک دادەبڕێن. بەم جۆرەش کۆمەڵگا دەچێتە ناو پرۆسەیەکی خۆشاردنەوە، گۆشەگیری و گوێ نەدان بەوانەی تووش بوون. چیتر کەس ئاگای لە ڕەوتی ڕووداوە جیهانیەکانیش نامێنێت. شەڕ و شۆڕش و ڕاپەڕین و خۆپێشاندان دەچنە پلە دوو، ئابووری جیهانی و بێ کاری دەجێتە پلەی سێ، دۆخی پەناهەندەیی دەچێتە پلەی چوار، هەموو پەروەندەیەکی مافی مرۆڤ دوا دەخرێت...هتد.\nواتە، لێرەدا لە پێش هەموو بیرۆکەیەک، گرنگە مرۆڤ هۆشی بەوانی تر هەبێت. بە ئاگا بێت لەوەی هەزاران کەس لەناو زیندانەکانن(گرنگ نییە چی کردووە و بۆ لە زیندانە)؛ ملیۆنەها مرۆڤ لەناو ئۆردوگاکانن و لە ناو ئەو شارەتەنەکانەدا دەژین کە سادەترین ئامرازی پاکژی ڕۆژانەیان لێ نییە. کەس خۆی دوورەپەرێز نەگرێت لە بەرپرسیارییەتی ئەویش بەرامبەر بەوەی چی لە شوێنێکی تری دنیا ڕوو دەدات!\nئەمڕۆ کە جیهان بەهۆی تۆڕی کۆمەڵایەتی و هاوپەیوەندی زۆر لەیەک نزیک بوونەتەوە، بەڵام هەتا بڵێی وایشیکردووە تاکەکانی ناو خودی یەک کۆمەڵگایەکیش لەیەک دوور بکەونەوە وبە بێ بایەخ سەیری کارەساتەکانی جیهان بکەن. بیستن و بینین و بڵاوکردنەوەی زانیاری بە بەرفراوانی، ناکاتە هەمەئاهنگی و هاوکاری و خەمخۆری و بوون بە بەشێک لەوەی ڕوویداوە و ڕوودەدات!\nبێگومان سەرە گەورەکەی ئەو کێشەیە لەوەدا کورت دەبێتەوە کە بەهاتنی ڤایروس، مردن لە دەرگای ژیانمان نزیک دەبێتەوە. لەکاتێکدا وەک وتە بەناوبانگەکەی هایدیگەر کە دەڵێ: "(...) مرۆڤ هەر بە لەدایکبوونی بایی ئەوەندە پیرە کە بمرێت"! بەو واتاییەی هایدیگەر، مردن هەر لێرە بووە و لێرەیە، کەوابێ چی لە گۆڕێیە وا ترس چنگی پێ هەڵچنوین؟ لە ڕاستیدا دۆزی خۆ ئامادە نەکردنە. مردن چۆن بە زەقی لە زۆنە تاریکەکانی هەموو شوێنێکی دنیا خۆی بەیان دەکات، ئەوەهاش لە زۆنێکی تاریکی ناوەوەی خۆشمانە، لە جەستەماندایە، بەڵام ئەو جەستەیە هێندە بوغرایە بە تەندروستی، خۆی بۆ ئامادە نەکردووە.\nئەمە وا لە مردن دەکات ببێتە حاڵەتێکی (ارتجال)ی، لەپڕا دێت، لەنەکاوەوە دەمانبات، هەتا ئەگەر بە نەخۆشی درێژخایەنیش بێتە پێشەوە، هەر هەمان دۆخی لەنەکاوی ڤایروسی بەسەریدا سەپاوە. هاتنی ڤایروسێکیش ڕوویەکی مردن دەخاتە بەرچاو تاکەکان و گۆمەڵگایەک. ئەو ڕووەی مردنیش کە لە هۆشماندا ئامادەیە، بەو واتایە کاتێ دەلێین "ڕۆژێک دەێت هەموو دەمرین"، دەزانین کە دەمرین، بەڵام مردن بە مانای مردنی خۆمان نایزانین، پێی نەگەیشتوین، ئەزموونمان نەکردووە. هەربۆیە مردن بۆ ئێمە دەکاتە مردنی ئەوانی تر، نەک مردنی خۆم. دوو فاقەی هاودژیی ئەو بیرکردنەوەش لەکاتی سەرهەڵدانی ڤایروسێک بۆ ئەو پرسیارە دەگەڕێتەوە کە ئایا دەبینە هاوکاری یەک یان لە یەک دادەبڕێین، هەر بەو دوا بیرۆکەیەی مردنی ئەویتر بەندە.\nئەگەر بشپرسین چۆن خۆمان بپارێزین؟\nوای بۆ دەچم کە بیرکردنەوە و چوونە ناو دۆخی تێڕامان و دووبارە بیرکردنەوە لە هەموو لایەکی ئەو کێشەیە بوارێکە بۆ تێگەیشتن لە خۆمان و لە ئاکامیشدا خۆ پارێزیمان. مەبەستیش لێرە، کە تێگەیشتین لە دۆخەکە بەشێکی چارەسەرەکەمان دێتە بەر دەست. دەچینە ناو دۆخێکی پۆزیتیڤی بیرکردنەوە و چەق نابەستین لە ئاستی تەنها دۆخی وەرگرێك و بڵاوکردنەوەی زانیارییەک کە دەکەوێتە بەر چاومان و گوێمان.\nلەوە تێدەپەڕین ببینە تاقە ئامرازێکی گەیاندن و بڵاوکردنەوە، بەڵکو بە بیرکردنەوە دەچینە ناوی پلەیەکی چالاکی هەزراندن و دەبینە فاکتەرێکی کاریگەر و بەشدار لە پرۆسەی تێگەیشتن لەو کێشەیە، کە لەم دۆزەدا مەبەست لە ڤایروسە. لێرەوە دەتوانین بڵێین، پەنابردنە بەر بیرکردنەوە بوارمان بۆ دەرەخسێنێت بچینە ناو زۆنێکی پاکژی بیرکردنەوە و خاوێنکردنی هزر. چونکە بیرکردنەوە فیلتەرێکە کە ڕۆژانە، لە ڕێگای تەلەفوون و تۆڕی کۆمەڵایەتی، بەهاتنی ئەو هەموو زانیارییانەی بەکەڵکن و بێ کەڵکن، دەبنە جێگری هەموو بیرکردنەوەیەکی تایبەت بە خۆت.\nبەو شێوەیە، تاقە بیرکردنەوەیەک تەنها لە پانتایی هاتنی ئەو زانیارییانەیە کە پێشنیارت دەکرێت و ملکەچیان دەبیت. ئیدی نمایشکردنی ڤایروس بەو هەموو زانیارییانەی لە ئەزموونی تاک و ئەو کۆمەڵانەوە دەگەنە ئێمە، ڕووییەکی سڕینەوەی تێگەیشتنی راستەقینەیە لێی. زۆری زانیاریی وەک کەمیی، ناکاتە تێگەیشتن لە ڤایروسەکە، بگرە جۆرە تێکەڵکردنێک و سەر لێشێوانیش دروست دەکات.\nهەر دۆخی ئەو خودنمایشکردنەی مردن کە باسمان کرد، فێرمان دەکات باشتر بژین، چاکتر لە خۆمان و لە بوونەوەر و زیندەوری تر و لە ژینگەش تێبگەین. فێرمان دەکات ئەو فیلتەری بیرکردنەوە و تێڕامانە بخەینەکار بۆ بەرگریی دەروونی و فیکری و جەستەییش. هەڕەشەی نەمانی ئێمە هەڕەشەیە بۆ هەموو گیانلەبر و زیندەوەرێک، هەڕەشەش بۆ سەر ئەوان و فەنابوونیان، پێشبینییەکی پێش وەختە بۆ فەنابوونی ئێمە.


دەستجیرد - ویکیپیدیا، ئینسایکڵۆپیدیای ئازاد\nDastjerd - دستجرد - Dəstcird\nپۆتانەکان: 37°41′30.5″N 45°03′36.5″E / 37.691806°N 45.060139°E / 37.691806; 45.060139پۆتانەکان: 37°41′30.5″N 45°03′36.5″E / 37.691806°N 45.060139°E / 37.691806; 45.060139\nدەستجیرد یان دەستگرد گوندێکە، کەوتووەتە گوندەواری نازیا نشیو، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nدەستجیرد ھاوسنوورە لەگەڵ ئەم گوندانە:\nلە باکوورەوە لەگەڵ گوندی ئوزەرلوو.\nلە باشوورەوە لەگەڵ گوندی قەرالەرا لوتفوڵا.\nلە ڕۆژھەڵاتەوە لەگەڵ گوندی ئارنەسا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٧٣٢) کەس و (٢٢٢) خێزان بووە.\nوەرگیراو لە «https://ckb.wikipedia.org/w/index.php?title=دەستجیرد&oldid=937837»\nئەم پەڕەیە دواجار لە ٠٩:٣٨ی ٢٧ی ئازاری ٢٠٢٢ نوێ کراوەتەوە.